text:
Birashoboka gukumira amakimbirane mu muryango, atarafata indi nteraBirashoboka gukumira amakimbirane mu muryango, atarafata indi ntera
Muri iki gihe mu muryango mugari Nyarwanda, hagenda hagaragara abavandimwe bagirana amakimbirane, akagenda agakura rimwe na rimwe umwe akaba yavutsa ubuzima umuvandimwe we. Aya makimbirane hari n’igihe arenga abavandimwe akagera no mu babyeyi, maze ishingiro ry’umuryango rigatakara, abawugize bagahora mu ntambara zidashira.
Abenshi mu bavandimwe bapfa imitungo, abandi bagapfa amashyari, hakaba hari n’abandi bapfa ibibazo bisanzwe byo mu miryango yabo. Ariko kugira umuvandimwe ni ubutunzi bukomeye, ariyo mpamvu uwo ari we wese akwiye gukora ibishoboka byose ngo umubano hagati ye n’abavandimwe be ugume uri nta makemwa.
Hari igihe mu muryango habamo amakimbirane agafata intera ndende, agatandukanya abavandimwe, agatandukanya abana n’ababyeyi ndetse n’abandi bagize umuryango, rimwe na rimwe bikagera no mu baturanyi n’abandi ba hafi y’umuryango. Aya makimbirane iyo akomeje asenya umuryango mu gihe hari uburyo bwo kuyirinda.
Nk’uko bazimya umuriro wafashe igiti kimwe mu ishyamba ngo udakwira hose ishyamba rigakongoka, ni nako ikibazo gito cyaje mu muryango kiba kigomba kubona umuti kitaraba kinini ngo kibyare amakimbirane asenye umuryango.
Mu gukemura amakimbirane mu muryango, ni ngombwa kubanza gusesengura ikibazo nkomoko yacyo, ukareba ubuto bwacyo, uko gishobora gukura kikabyara amakimbirane akomeye, maze aho kukireka ngo gitwike umuryango, ahubwo ukagishakira igisubizo mu maguru mashya.
Uko amakimbirane ashobora gukwira mu muryango
Amakimbirane ashobora kugera no ku bandi bagize umuryango rimwe na rimwe aturutse ku bantu babiri gusa bo muri uwo muryango akagera no ku bandi. Uburakari bushobora kugira imbaraga, umwe mu bagiranye ikibazo akiyemeza kubibwira abandi bagize umuryango, ikibazo kikagira indi ntera.
Urugero: (Hano turakoresha amazina y’igitekerezo). Mukunzi, agiranye ikibazo na Muhirwa, umuvandimwe we, baratonganye, Muhirwa aragiye. Mukunzi yegereye umubyeyi wabo, amuregeye Muhirwa, amubwiye uburyo yamuhemukiye. Muhirwa udahari ngo yisobanure, umubyeyi we yemeye ibyo Mukuzi amubwiye, maze na we arakarira Muhirwa. N’ubwo Mukunzi yaruhuye umutima we abwira nyina ibimuri ku mutima, Muhirwa we yagize isura mbi imbere y’umubyeyi.
Umwe cyangwa bombi abo ikibazo cyagezeho bo mu muryango, hari igihe na bo babibwira abandi bagize umuryango, maze ugasanga amaherezo umuryango ucitsemo ibice bibiri bitewe n’uburyo butandukanye bwo gusesengura ikibazo nyir’izina hagati y’abavandimwe.
Ni gute warinda ko amakimbirane akwira mu muryango wawe?
Wowe ufite abana bafitanye amakimbirane cyangwa bamwe mu bavandimwe bawe bafitanye ikibazo, ni byiza ko umwe muri bo uje kubikuganirizaho, umutega amatwi ukamwumva, ukamwereka ko muri kumwe ariko ukanamusaba gusanga umuvandimwe we bakaganira ku kibazo bafitanye bakagishakira umuti. Byaba na ngombwa ukabahuza mukabiganiraho, ukabafasha kwiyunga.
Ni bibi cyane kumva umwe, warangiza ukajya kumva n’undi kandi ariko bose ubabwira ko bafite ukuri. Ibyo bishobora gutuma buri wese ku ruhande rwe adatera intambwe yo kwiyunga na mugenzi we ahubwo agakomeza gushimangira ku mutima we ko umuvandimwe we yamuhemukiye.
Wirinda kandi kujya kuganira ibyo bibazo n’abandi bagize umuryango batari babizi, kuko abantu bose ntibakemura ibibazo mu buryo bumwe, hashobora kuvamo umwe agashyigikira umwe mu bavandimwe bafitanye amakimbirane, uko kuba ku ruhande rumwe bikarushaho kongeza ubukana ibibazo abavandimwe bafitanye kandi bigakurura n’urwangano mu muryango.
Umwe mu bafitanye amakimbirane akwiye kwitwara ate?
Igihe cyose ufitanye n’umvandimwe amakimbirane, gerageza kumwegera kandi umubabarire, kandi utekereze ko ikibazo kiri hagati yanyu mwembi kidakwiye kujyamo abandi bagize umuryango ko mwembi mwenyine mushobora kukibonera umuti. Zirikana ko ubuvandimwe mufite burusha imbaraga ibibazo byose mwaba mufitanye. Umuvandimwe wawe nta handi wamuhungira kuko gahunda zose zigize umuryango, urubyaro rwanyu, abo mukomokaho, abavandimwe bandi banyu bose muhuje amaraso. Uwo murunga w’ubuvandimwe ntaho ujya kabone n’aho mwaba mufitanye ibibazo bikomeye cyane.
Igihe wumva uremerewe cyane, shaka undi muntu wizeye utari mu bagize umuryango, muganire umufungurire umutima azagufasha nta ruhande ahagazaho.
Itoze kubabarira kuko bizagufasha kugira ubuzima bwiza, kandi bizakurinda kugira umutima uremerewe, binakurinde indwara za hato na hato.
UBWANDITSI


c: text/html

text:
by http://urukundo.info
Muraho neza, nifuje kubasangiza ibitekerezo byanjye mu nyandiko kubyo maze iminsi nitegereza. Ndi umunyamategeko utarabirambamo cyane, ndumva atari ngombwa cyane gutangaza umwirondoro wanjye ahubwo icy’ingenzi ni ukubasangiza ibyo maze iminsi nitegereza.
Mu by’ukuri umuryango nyarwanda ufite ibibazo byinshi bikomeye by’imibanire muri iki gihe ndetse bizarushaho kuba bibi cyane mu gihe kizaza nkurikije ibyo maze iminsi ndeba.
Njyewe ubwanjye umaze imyaka 8 mu butabera nk’umwunganizi mu by’amategeko maze kwegerwa n’abashaka kuburanira gatanya 15, 8 bamaze kuyobona abandi biri mu nkiko. Aba batanye ni imiryango yari ifite abana nibura umwe.
Mu nkiko zo mu Rwanda ahatandukanye ibi birego biriyongera ku buryo buteye amakenga, ku ruhande rwanjye ‘cases’ nzi zisaba gutanya imiryango nshobora kwibuka imwe ku yindi zirarenga 40 ahatandukanye, abenshi ni imiryango yubatse imaranye igihe.
Igikomeye kirimo kandi mbona gihangayikishije ni abana barererwa mu ngo zatanya, barerwa n’ababyeyi batanye. Aba ban anta burere bafite mu by’ukuri kuko bakurira ku gahinda k’umubyeyi umwe mu batandukanye kuko mu batandukana abenshi bagumana ibikomere ku mitima badashobora kubana nabyo bucece nta ngaruka zigeze ku mwana.
Ibi ni ibintu bishya ku muryango nyarwanda, ubwumvikane buke mungo ni ibintu bisanzwe mu miryango yacu, ariko gutandukana kw’abashakanye ni ibintu bitamenyerewe mu Rwanda, niyo mpamvu ingaruka zizaba nyinshi cyane ku muryango mu gihe bikomeje kuri uyu muvuduko.
Ingo nyinshi zishingwa muri iki gihe zisezerana IVANGAMUTUNGO risesuye, nyamara muri iyi minsi ibibazo byinshi biri kugaragara mu ngo bishingiye ku bintu bibiri, umutungo n’imyitwarire y’abashakanye (ubusambanyi ku isonga) nk’uko tubibona mu nkiko.
Ndibanda ku kijyanye n’imitungo, abari gushakana hejuru ya 90% mu Rwanda muri iki gihe bari gusezerana ivangamutungo risesuye kandi nyamara umwe mu biyemeje gushakana ugasanga hari umutungo runaka afite, ku ndiba y’umutima yumva ko ari uwe bwite ariko agasinyira ko awuvanze na kanaka bagiye kurushinga. Uyu nawe ku rundi ruhande uwo mutungo aba yerekana ko atari wo akurikiye, ariko ku ndiba y’umutima aba yatangiye kuwubara mu byo afiteho umugabane.
Iki ni ikibazo gikomeye cyane kuko iyo habayeho ubwumvikane bucye bushingiye ku cy’ar’icyo cyose agatima ka mbere ka buri wese gakubita kuri wa mutungo maze bikenyegeza umuriro mu gushwanisha aba barushinze. Ingaruka zikagera kubo babyaye, nabo bakaba bashobora kuzaziraga abo bazabyara bitewe n’ubukana bw’izi ngaruka kuri bo.
Kuri ibi bibazo by’ingo muri iki gihe ndashaka kugaragaza ko nubwo amategeko yitabazwa mu gukemura ibibazo by’amakimbirane nk’aya ndetse na za gatanya zigatangwa ariko mu by’ukuri n’iyo bibayeho abantu bagatandukana biba bibaye intangiriro y’ikibazo gikomeye cyane n’ingaruka nyinshi cyane ku muryango nyarwanda.
Tekereza ku burere bw’abana b’inzirakarengane mwabyaranye bagiye kurerwa nk’abafite iwabo habiri cyangwa se bagiye kurerwa na ba mukase, bagiye kubaho batazi uburere buzira umutuzo ahubwo bwuzuye inzangano, intonganya n’ibindi bibi byinshi babonera URUGERO RUBI ku babyeyi babo, bazakura bate? Bazatanga uruhe rugero rwiza batabonye? Bazavamo ibiki?……bitekerezeho niba warubatse cyangwa ubifite muri gahunda.
Nk’umunyamategeko rero, ndagira ngo ngire inama abanyarwanda ko amategeko mwitabaza muvuga buri munsi atari umuti mwiza ku muryango nyarwanda w’ejo n’ejo bundi ndetse namwe b’uyu munsi.
Ndagira ngo mbasabe kugaruka ku muco wacu aho urugo rurangwa no kubabarirana, kwihanganirana, gukundana na cyane cyane kugira ibanga. Umugabo nyamugabo umubwirwa n’urugo rwe n’urubyaro rwe uko rumeze, umugore w’umutima umubwirwa no gutuza, kwihangana no kugira ibanga.
Niba bitabaye bitya amajyambere turi kubaka ntacyo amaze kuko ntacyo azamara.
Umuseke.rw
‘Divorces’, Ivangamutungo. Ibibazo byugarije umuryango nyarwanda
by http://urukundo.info
Labels: inama z'urukundo

robotstxt: allowed

filter: keep


text:
- Ibyo twandika ku urubuga Umuseke ni amakuru dukura ahantu hatandukanye yanditswe n’abanyamakuru bacu cyangwa se twahawe n’abasomyi bacu.
- Duharanira kubahiriza amategeko y’itangazamakuru.
- Ibitekerezo by’abasomyi ni ibyabo bwite.
- Ku girango igitekerezo cyawe gitambuke, kigomba kuba kidakubiyemo ibitutsi, ivangura iryariryo ryose, kidahembera amacakubiri cyangwa kwibasira abandi.
- Niba wifuza kubaza ibindi bisobanuro, cyangwa gutanga igitekerezo mu nyandiko ndende kugirango tugisangize abasomyi b’uru rubuga, cyohereze kuri info@umuseke.rw cyangwa uhamagare +250788772818.


text:
Lil G ni umuraperi ukiri muto kandi uzwiho kuba yaratinyuye abana biyumvamo impano ko bashobora kuyikoresha batitaye kumyaka bafite doreko we yatangiye uyu mwuga afite imyaka 12 ibi kandi byatumye ababyeyi benshi bafungukira kuba bareka abana babo bagakora ibyo impano zabo zibasaba mu gihe bayibabonyemo.
Umuhanzi wo mu njyana ya Hip hop KARANGWA Lionel uzwi nka Lil G, yavutse taliki ya 20 Werurwe 1994, avukira ku Kicukiro mu mujyi wa Kigali. Avuka ari uwa kane mu muryango w’abana barindwi kandi yishimira ko ababyeyi bombi n’abo bavukana bose bakiriho.
Ubuzima bwe bwa muzika
Yatangiye muzika mu mwaka wa 2006, ariko aza kumenyekana muri 2007 ubwo Radio Contact FM yateguraga amarushanwa yari yise “Freestyle competition” ayabamo uwa mbere.
Ibyo byatumye abantu benshi batangira gushaka uko bakorana nawe kuko yagaragaragamo impano ishobora kugira aho imugeza, nibwo umuntu utunganya indirimbo(producer) wari ukomeye cyane muri icyo gihe witwa Jay P Yaje kumwegera bemeranywa amasezerano y’uko bazajya bakorana ariko ntibavugana igihe iyo mikoranire izarangirira, Lil G ati :”Naje gutungurwa n’uko Jay P yaje kubihagarika.”
Lil G n’ubwo akiri muto hari ibigwi amaze kugeraho nko guhamagarwa incuro enye muri Salax Awards akanegukanamo ebyiri, yemeza ko no kuba yararirimbiye k’urukiniro (stage) rumwe na Navyo na Good Life (Radio and Weasel) bo mu gihugu cya Uganda bakomeye muri Afrika nabyo ari ibigwi ndtetse no kuba hari ibihugu umuzika we umaze kugeramo byo hanze cyane cyane ibyo muri East Afrika.
Ateganya kwagura muzika ye ikagera ku rwego rw’isi,ngo nabigeraho inzozi ze zizaba zibaye impamo.
Mu buzima bwe bwite : Afite umukunzi w’umukobwa witwa Samia. Akunda kurya inyama no kunywa fanta orange ikonje, mu mibereho ye, yababaye cyane ubwo yabonaga ikiraka cyo gukorera indirimbo PSI muri gahunda yabo yitwaga” witegereza”, ajya kwa producer we Jay P barayikora agiye kuyibashyikiriza irabura muri mudasobwa yo muri studio bari bakoreyemo ati mba mpombye ntyo, si ukubabara gusa ariko kuko yanashimishijwe cyane no kumenyekana kwe (kuba umu star) ati zari inzozi zanjye kuva nkiri muto.
Yatangiriye amashuri y’inshuke kuri La Colombier, amashuri abanza ayigira St Joseph ya Kicukiro, ayisumbuye igice cya mbere (Tronc commun) imyaka ibiri yayize ku kigo cya APE Rugunga umwaka wa Gatatu awigira kuri Katikam secondary school mu gihugu cya Uganda, umwaka wa kane ku Igihozo st Peter mu Karere ka Nyanza, ubu ari mu wagatanu yagarutse mu Rugunga.
Akunda kwiyubaha kandi akoroshya ubuzima kuburyo ntagipfa kumurakaza yewe ngo niyo waba umushotoye arakwihorera .
Abahanzi Nyarwanda: Karangwa Lionel aka Lil G
at 2:46:00 PM
Labels: abahanzi nyarwanda, ibyamamare


text:
Byavugiwe mu biganiro byabaye kuri uyu wa 30 Kamena 2016, iyi Minisiteri yagiranye n’abagangabagera ku 168 boherejwe mu bitaro bitandukanye byo mu gihugu, harimo 94 batangiye akazi na 74 bagiye kwimenyereza mu gihe cy’umwaka.
Umunyamabanga wa Leta muri MINISANTE, Dr Patrick Ndimubanzi, yavuze ko aba baganga bagiye gufasha bagenzi babo kwakira ababagana.
Yagize ati “Aba baganga baje kongera umubare w’abaganga twagiraga bavura abarwayi, ubu bakwirakwijwe mu bitaro 46 dufite bityo bafashe abandi mu kunoza servisi bita ku barwayi mu buryo bwihuse kandi bukwiye”.
Dr Ndimubanzi kandi yasabye aba baganga kugendera ku mahame aranga umwuga wabo aho ahanini basabwa gufata umwanya uhagije wo kumva umurwayi.
Ati “ Umurwayi yasanga umuganga umwumva kuruta uko yasanga wa wundi bavuga ko ari kabuhariwe mu kuvura utamwumva. Mwibuke ko buri murwayi agira umwihariko we, mutege amatwi ni bwo azabona ko wamwubashye hanyuma umusobanurire ibyo ugiye kumukorera n’impamvu yabyo”.
Yongeraho ko ibi nibabikurikiza bizatuma umurwayi yizera gukira vuba bityo n’akazi kabo kakagenda neza.
Dr Magnifique Irakoze, umwe mu baganga bagiye kwimenyereza umwuga, avuga ko bagiye gushyira mu ngiro ibyo bize mu ishuri, bakaba abagaragu b’abarwayi.
Ati “Twiteguye kuba abagaragu b’abarwayi cyane ko ya mvugo ya kera yavugaga ko abaganga ari abami naho abarwayi bakaba abagaragu yavuyeho.Tugomba kubafata neza kuko ni bo badufasha gushyira mu bikorwa ibyo twize kandi tutabitayehobyadupfira ubusa”.
Avuga ko ubumenyi bajyanye nibabushyira ku bunararibonye bazakura ku bandi baganga bazasanga aho bazakorera, bizabafasha gukora akazi kabo neza.
MINISANTE ivuga ko ubu mu Rwanda habarirwa abaganga bavura muri rusange (Généralistes) bagera ku 1000 n’abafite umwihariko ku ndwara bavura (Spécialistes) 400, gusa ngo baracyari bake.


text:
Rwanda : Nyankenke – Itorero ryo ku rwego rw’umudugudu ryagize uruhare mu iterambere ry’urugo
Mu karere ka Gicumbi hagiye hatangizwa amatorero yo ku rwego rw’umudugu izo ntore zatojwe zikaba zimaze kuba indashyikirwa mu iterambere ry’urugo.
Nk’uko bitangazwa n’abitabiriye iryo torero batangaza kuri uyu wa 01/6/2012  ko ibyo bigiye mu itorero byatumye babasha gutera imbere mu mibereho yabo y’urugo.
Ndayambaje Andre atangaza ko mu itorero ryo ku rwego rw’umudugudu bahigiye byinshi bitandukanye cyane cyane indangagaciro zibereye umunyarwanda nk’uko babyigishijwe ko izo ndangagaciro Reta y’u Rwanda ziri mu byo yifuza ko zongera kuba intwaro ya buri munyarwanda bihereye mu midugudu kuko ari wo shingiro rya byose.
Ati “Ntakinshimishije ko twese tuzaba turi intore kandi zihuje umuhamirizo ibyo nakuye  mu itorero nzabisangiza abandi ndetse no murubyiruko rukiri ruto mbabere urugero rwiza nk’uko mu muco wa kera intore zagiraga uziserukiraâ€.
Rusizana Joseph umunyamabanga nshingwabikorwa w’umurenge wa Nyankenke yavuze ko byinshi bigiye mu itorero harimo ibijyanye no gukunda igihugu ariko ntibibagiwe n’inyigisho zo guhindura imyumvire y’abaturage bo kurwego rw’umudugudu harimo no kubigisha gukora udushinga duciriritse, kwibumbira mu bimina, no  gukora uturima tw’igikoni, no kumenya gutunganya indyo yuzuye mu rwego rwo kurwanya imirire mibi kubana  muri aka Karere.
Izi nyigisho baherewe mu itorero zagize umumaro munini kuko nyuma  yo gusoza itorero bagerageje kubishyira mubikorwa none ubu bamaze kwesa imihigo y’uko buri muturage wese wo muri uyu murenge wa Nyankenke afite akarima k’igikoni.
Ikindi n’uko bakangukiye kwirindira umutekano babifashijwemo n’abahwituzi mu rwego rwo gufatanya kubaka igihugu cyabo.
Gahunda yo gukomeza gutangiza itorero ry’igihugu ku rwego rw’umudugudu iteganyijwe ko izakomeza mu karere kose.


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
lundi 24 janvier 2011
Nzagukundira amafaranga !!!!!
Akenshi iyo umuntu arebye urukundo rw’abasore ni nkumi biki gihe ubona ari amacenga ndetse no kubeshyanya hagati yabo umuntu yakwibaza ati: hagati yabo babibona gute?
Iki kibazo nta muntu byibura umaze kuba ingimbi cyangwa se umuntu umaze gukura wenda uri hejuru yi myaka nka cumi numunani uba atagifite muri iki gihe.cyane cyane ko usi gaye ubona ku icyambere m'urukundo kuri ubu ari gukunda umuntu ufite amafaranga cyane cyane m’ubahungu iki kibazo nibo usanga bahura nacyo cyane dore ko atakundwa ntamafaranga afite.mubakobwa ho ubu baragikemuye bo nugukunda ufite amafaranga. Niyo mpamvu ubu inzira.com agera geje kwegera aba kobwa bo ntandaro y'ikibazo ndoreko aribo batuma urukundo hagati y'abasore ni nkumi ubona ari imikino gusa kandi Atari byiza dore ko baba bahemukira umwe muribo waba afite urukundo.
Dore uko abakobwa babivuga bo bavugako batakunda umusore utagira amafaranga kuko ntakamaro yaba amufitiye bamwe bati : eehh umusore utagira amafaranga ubwose yaba akumariye iki? Abandi nabo bati: umusore nufite amafaranga! Ubwose mwabana he? Anteye inda se yantugishiki n'umwana ? nko mugihe yaba udafite amafaranga.ugasa harimo ukuri kuribo urebeye kuri iyi ngingo. gusa ibajije ati ko hari igihe umukobwa usanga atendetse abasore barenga babiri bose bafite amafaranga aho haba harimo se uruhe rukundo? Bamwe nuribo bati natwe si twese tubikora gusa harimo bamwe muri twe babikora ati abobo baba bashaka kurya amafaranga y’abasore.
Nyuma yaho inzira.com yegereye abahungu bo bavugako ikihishe inyuma ari uko nabo ntarukundo babona abakobwa babereka ubibye gushaka kubaheza ndetse no kubarira amafaranga yabo.
inzira.com irasanga atari byiza gukundira umuntu hari icyo umuca koko hari nigihe ushobora kubura icyo wamukundiye .dore ko arizo ngaruka zingo zitana. abakobwa bahera iwabo nibindi byinshi..
Iki kibazo nta muntu byibura umaze kuba ingimbi cyangwa se umuntu umaze gukura wenda uri hejuru yi myaka nka cumi numunani uba atagifite muri iki gihe.cyane cyane ko usi gaye ubona ku icyambere m'urukundo kuri ubu ari gukunda umuntu ufite amafaranga cyane cyane m’ubahungu iki kibazo nibo usanga bahura nacyo cyane dore ko atakundwa ntamafaranga afite.mubakobwa ho ubu baragikemuye bo nugukunda ufite amafaranga. Niyo mpamvu ubu inzira.com agera geje kwegera aba kobwa bo ntandaro y'ikibazo ndoreko aribo batuma urukundo hagati y'abasore ni nkumi ubona ari imikino gusa kandi Atari byiza dore ko baba bahemukira umwe muribo waba afite urukundo.
Dore uko abakobwa babivuga bo bavugako batakunda umusore utagira amafaranga kuko ntakamaro yaba amufitiye bamwe bati : eehh umusore utagira amafaranga ubwose yaba akumariye iki? Abandi nabo bati: umusore nufite amafaranga! Ubwose mwabana he? Anteye inda se yantugishiki n'umwana ? nko mugihe yaba udafite amafaranga.ugasa harimo ukuri kuribo urebeye kuri iyi ngingo. gusa ibajije ati ko hari igihe umukobwa usanga atendetse abasore barenga babiri bose bafite amafaranga aho haba harimo se uruhe rukundo? Bamwe nuribo bati natwe si twese tubikora gusa harimo bamwe muri twe babikora ati abobo baba bashaka kurya amafaranga y’abasore.
Nyuma yaho inzira.com yegereye abahungu bo bavugako ikihishe inyuma ari uko nabo ntarukundo babona abakobwa babereka ubibye gushaka kubaheza ndetse no kubarira amafaranga yabo.
inzira.com irasanga atari byiza gukundira umuntu hari icyo umuca koko hari nigihe ushobora kubura icyo wamukundiye .dore ko arizo ngaruka zingo zitana. abakobwa bahera iwabo nibindi byinshi..
Inscription à : Publier les commentaires (Atom)


text:
ASSERWA irasabwa guhuza gahunda zayo nizakarere ka Rwamagana
Nyuma y’ibiganiro yagiranye n’abagize ishyirahamwe ry’abanyeshuri ba kaminuza nkuru y’u Rwanda bakomoka mu karere ka Rwamagana (ASSERWA), umuyobozi w’ako karere, Uwimana Nehemie, yabasabye kugena gahunda y’ibikorwa ijyanye na gahunda z’akarere.
Mu rwego rwo kubasobanurira gahunda z’akarere n’icyerecyezo gafite, tariki 30/01/2012, umuyobozi w’akarere ka Rwamagana yasuye ishyirahamwe ryibumbiyemo abanyeshuri biga muri kaminuza nkuru y’u Rwanda bakomoka mu karere ka Rwamagana  baganira uburyo gahunda z’iri shyirahamwe karere zajya zihuzwa.
Umuyobozi w’iri shyirahamwe, Musoni Sam, yavuze ko rijya gushingwa  hari hagamijwe ko abanyeshuri bakomoka i Rwamagana bajya babasha kungurana ibitekerezo; ndetse bagasenyera umugozi umwe bashaka igisubizo ku bibazo akarere gahura nabyo.
Umuyobozi w’Akerere ka Rwamagana, yabahaye icyezere cy’uburyo ibyifuzo byabo bizajya byumvikana nk’urubyiruko, ibi bikazagirira akamaro abaturage n’akarere ka Rwamagana. ASSERWA yashinzwe mu 2007 ubu ikaba ifite abanyamuryango 150.
Abanyeshuri bo muri kaminuza nkuru y’u rwanda bibumbiye mu mashyirahamwe bakurikije uturere bakomokamo kugira ngo babashe kunganirana ndetse banafashe uturere bakomokamo n’igihugu muri rusange.


text:
Abayobozi barenga 300 bahagarariye inzego zitandukanye za Leta, abikorera n’imiryango yigenga kuva ku wa 26 Gashyantare bari mu Mwiherero w’iminsi ine mu Kigo cy’Imyitozo cya Gisirikare i Gabiro, biga ku bibazo byugarije Abanyarwanda, bashaka ibisubizo ku byagaragajwe baniyemeza kubishyira mu bikorwa.
Ku munsi wa mbere w’uyu Mwiherero, Perezida Kagame yasabye abayobozi gukorana bashaka umuti w’ibibazo bihari kuko bigaragara ko bizwi ariko ntibikemurwe, ku buryo usanga bigarukwaho buri mwaka.
Ku munsi wa kabiri, baganiriye ku ngamba zikwiye gushyirwa mu bikorwa hagamijwe kongera umusaruro ukomoka ku buhinzi nka kimwe mu bikorwa n’abanyarwanda benshi.
Muri uyu Mwiherero watangiye ku wa 26 Gashyantare kugeza ku ya 1 Werurwe 2018, hazaganirwa aho igihugu kigeze mu kwesa imihigo y’iterambere rirambye cyiyemeje; inkingi z’ibanze zizubakirwaho iterambere ryihuse; uruhare rw’iterambere ry’inganda n’imijyi no kunoza ubukungu; uburezi nk’umusingi w’ubukungu bushingiye ku bumenyi; guteza imbere serivisi z’ubuzima no kureba u Rwanda muri Afurika no mu ruhando mpuzamahanga.
Kanda hano urebe amafoto yaranze umunsi wa mbere w’Umwiherero
Amafoto: Village Urugwiro


text:
Rwanda | Huye: Bamwe mu bayobozi b’imidugudu baba ari bo batuma kanyanga na nyirantare bidacika
tariki ya 22 Nzeri,2012 abashinzwe umutekano bafashe abakora bakanacuruza kanyanga ndetse na nyirantare, kimwe n’abazinywa bo mu Tugari twa Matyazo na Kaburemera. Igikorwa nk’iki gikunda kuba, nyamara izi nzoga ntizicika. Ibi bituma hari abatunga agatoki ubuyobozi bwo ku rwego rw’imidugudu bavuga ko ari bwo bukingira ikibaba ba nyr’ugukora izi nzoga.
Ubundi, akenshi iyo inzego z’umutekano bafatanyije n’inzego z’ubuyobozi bw’ibanze bapanze kujya ahakorerwa bene izi nzoga hari igihe batabahasanga, cyangwa bagasanga uwo munsi nta zo bafite. Ibi bituma babona ko hari ababuriye ba nyir’ukuzikora.
Mukeshimana Anne Marie, umunyamabanga nshingwabikorwa w’Akagari ka Matyazo, kamwe mu twafatiwemo izi nzoga, yemeza ko za nyirantare na za kanyanga, zikorerwa ari nyinshi mu kagari ayobora, ariko ko zidacika kubera ko abazikora baba bafitanye amasano n’abayobozi bamwe na bamwe bo mu nzego z’ibanze.
Yagize ati “Iyo urebye ukabona nk’umukuru w’umudugudu afite nyina uteka kanyanga, wareba ukabona wenda uw’umutekano afite umudamu we uyiteka, wareba ukabona afite nyirasenge cyangwa se mushiki we (uyiteka ndlr), usanga ari ikibazo ku gutuma kanyanga icika kuko babakingira ikibaba.â€
Uyu munyamabanga nshingwabikorwa yakomeje avuga ati “ibi birushya inzego z’umutekano mu kuba bamenya amakuru ku hakorerwa bene izi nzoga. Gusa hari abayobozi bamwe na bamwe batameze nk’aba bafite abo bakingira ikibaba baduha amakuru, maze tukagerageza kurwanya bene izi nzoga zishobora gutuma abazinywa baba nk’inyamaswa.â€
Hashize igihe gitoya hatangijwe gahunda ijisho ry’umuturanyi mu Karere ka Huye. Ahari amakuru azavamo azatuma hafatwa ingamba zihamye zo kurwanya bene izi nzoga, ndetse n’ibiyobyabwenge byose muri rusange.


text:
MWIRIWE!
Nyuma yo kubona ko hari abo kwishyura kugira ngo bakomeze gusoma iyi nkuru byananiye na nyuma yo kubona ibyifuzo binyuranye by’abo bitakundiye, twanzuye ko mwabikora mu buryo bundi bushoboka.
Iyi nkunga yanyu kuri iyi nkuru yakoherezwa ku murongo wa MTN wacu mu buryo bwa Mobile Money, kuri numero 0788 77 28 18 ya UMUSEKE INFORMATION TECHNOLOGY LTD.
Ku bantu bari mu mahanga bakwifashisha abavandimwe cyangwa inshuti bo mu Rwanda bakabafasha gutanga.
Kuri ubu buryo bukoresheje Mobile Money ariko umuntu ashobora kwishyura amafranga 1000 cyangwa arenzeho bitewe n’agaciro yumva aha iyi nkuru. Ibi ntibyashobokaga muri Online Payment.
Tubijeje gukomeza kugarageza kubaha iyi nkuru ku gihe nyacyo kandi inoze.
Murakoze
Bamaze kwinjira narahindukiye nkomeza kwitegereza Mama Rosy muri ako kanya numva telephone irasonnye nkora mu mufuka vuba nkireba umpamagaye mbona ni Joy nsunika nganisha kuri yes nshyira ku gutwi,
Njyewe- “Oui mon Coeur!”
Joy- “Daddy! Uri hehe?”
Njyewe- “Ko numva ufite igihunga se bigenze gute? Bongeye kunkora mu jisho se?”
Joy- “Daddy! Uri gushakishwa bikomeye, hano havuye abantu bagushaka cyane kandi ntabwo bagushakira amahoro”
[ihc-hide-content ihc_mb_type=”show” ihc_mb_who=”reg” ihc_mb_template=”1″ ]
Njyewe- “Ngo? Cherie bakubajije iki?”
Joy- “Sha nyine ngiye kubona mbona abantu binjiye mu rugo, ngira ubwoba nshaka guhunga bamfata ntaratera umutaru, maze batangira kumbaza ibya Sacha nanjye mbabwira ukuri kose nzi”
Njyewe- “None se na Papa Sacha yari arimo?”
Joy– “Oya! Ntabwo yari arimo, ahubwo nawe nyuma yampamagaye ngira ubwoba bwo kumwitaba”
Njyewe- “None se muri ibyo byose ko ntiyumvisemo?”
Joy- “Daddy! Ubwo njyewe nyine basiganiye kunjyana ariko birangira babishwaniye baza ari wowe bashaka, nagerageje kukuvugira ariko banga kunyumva”
Njyewe- “Ooohlala! Njye nta bwoba mfite kandi nditeguye, ni yo bamfunga ariko nkamenya ikihishe inyuma ya byose”
Joy- “Oya! Oya Daddy! Nibagufunga nanjye banjyane, uri umwere kandi ntako utagize ngo ubuze Sacha kwishora muri biriya bintu”
Njyewe- “Erega ntabwo ari njyewe njyenyine naba nzize amaherere dore n’ubu ngeze kuri police nsanga Rosy arafunzwe!”
Joy- “Mana wee!”
Njyewe- “Ibyo byose bigomba kuba cyane ko Sacha atabura ngo umuryango we wicare utimaze, nk’uko Sacha yanyizeraga byanga binoga bagomba no kuncaho ngo bamubone nubwo nta na kimwe nzi”
Jojo- “Yebaba wee! Ubu se koko nkore iki Daddy?”
Njyewe- “Joy! Icyaba cyose ndagukunda, kandi tangira wambarire urugamba nk’igice kimwe cy’umubiri wanjye”
Joy- “Ahwiiii! Ubu se koko…”
Joy yabuze icyo avuga araceceka ntangira kumva agahinda gasagutse ku mutima, ngitangira amagambo y’impumu.
Call end.
Mama Rosy- “Ese none ko numva nawe utorohewe?”
Njyewe- “Mama! Byihorere rwose ibyanjye byo ni birebire kubyakirana amaboko yombi byananiye kuko birenze ubwenge bwanjye”
Mama Rosy- “Ayiwe! Byagenze gute se mwana wanjye ngo dufatane mu mugongo?”
Njyewe- “Mama! Uku undeba uku nanjye nabuze Mama n’akana gato kabaga mu rugo, bo bajyanywe bugwate, dore uru n’urupapuro nari nzanye hano kuri police nabonye mu gitondo”
Mama Rosy- “Ayiga Manaa! Ubu se koko ubaye uwande mwana wanjye? Ubwo se bagamije iki koko? Ubu se urabaho ute?”
Njyewe- “Mama! Nanjye rwose ubu byanyobeye, ahubwo reka nze njye ku murongo nk’abandi mu gihe ngitegereje ko nanjye bangeraho nkajyanwa kubazwa ibya Sacha wihishe online ikamushyira ku ka rubanda”
Mama Rosy- “Komera rwose mwana wanjye, Ni ukuri Imana ikomeze ikore ibyayo idukurire abacu mu magorwa”
Nasize Mama Rosy aho maze nkomeza kugenda ngana aho bakirira ibibazo, nkigera ku murongo wa mu police wari waraye anyakiye yahise andembuza nyura ku bandi maze mugezeho,
Afande- “Uragarutse se musore?”
Njyewe– “Yego ndagarutse rwose ndabasabye mumbabarire mumfashe kuko…”
Afande- “Tuza uvuge witonze, none se hari andi makuru wamenye?”
Njyewe- “Nyakubahwa Afande dore nari nzanjye urupapuro nabonye mu gitondo basize banyandikiye”
Nahereje Afande urupapuro atangira gusoma hashize akanya mbona arikanze ahita ambaza,
Afande- “Uru nirwo rupapuro wabonye?”
Njyewe- “Yego Afande! Nari ndubazaniye ngo mukomeze mumfashe kubona umubyeyi wanjye n’akana twabanaga”
Afande– “Ariko se ubundi ko mbona harimo iby’umugabo witwa Gatera tuzi ko afungiwe icyaha gikomeye, ntacyo waba ubiziho?”
Njyewe- “Afande! Icyaha Gatera azira yagikoreye njyewe na Mama kuko yishe Papa, ibyo byararangiye ndetse yakatiwe burundu”
Afande- “Eeeh! Ok! Nkurikije ayo mateka yanyu rero ndumva uri gukora ibi byose ari ubitura ibyo Gatera yakoze”
Njyewe- “None se Afande koko mwamfashije mukagendera no kuri urwo rupapuro nkabona intabaza yanyu?”
Afande- “None se ko mbona nta sinyature iriho cyangwa igikumwe wenda ngo tube twamenya uwayanditse tumukurikirane? Ndumva wataha ukajya mu rugo natwe tugakomeza gushaka amakuru, ikindi kandi utange amatangazo uvuga ko wabuze abantu, ibyo nabyo tuzabyitabaza mu gukorana n’inzego zitandukanye”
Njyewe- “Afande! Koko ntahe?”
Afande- “Nta kundi ibi bisaba ubwitonzi bwinshi, ntabwo ari urugamba rushorerwa aho, ikiruta byose gira ikizere musore muto”
Naratuje gato mbura icyo mvuga ndahaguruka ndahindukira ndasohoka ari nako ibitekerezo bimbana uruhuri ngeze ku mu ryango,
Afande- “Eeh! Ba uretse gato ndebe iyi nimero impamagaye niba nta makuru mashya aje musore”
Ako kanya narahagaze ndetse nsubira inyuma nkomeza gutegereza hashize akanya Afande akura telephone ku gutwi maze aranyitegereza,
Afande- “Urihangana musore muto, hari umurambo nako siga numero zawe aha isaha ku isaha uraza kumenya niba ari case yawe”
Afande akimbwira gutyo naratitiye ikaramu yamperezaga nayituye hasi nananiwe kuyifata, nandika nimero nk’igishinwa kuburyo yabanje kumbaza akazandika bundi bushya.
Nkimara gusohoka natekereje ibiri kumbaho ndongera ntekereza ibigiye kumbaho maze mpera ubwo ntangira guhagarika abantu ngo mbabwire ibyanjye, aho ni ho naboneye ko burya mu bibazo kwakira ibyo utabasha guhindura bigoye, numvaga nshaka ubufasha bwa buri wese, uko banseka abandi bambwira ko ndi umutekamutwe byagurukije ubwenge njya ahandi hantu ntamenye.
Nagaruye ubwenge ndi kumwe na Nelson mu modoka turi mu rugo iwacu, ndikanga ndahindukira ndeba inyuma ngarura amaso,
Njyewe- “Eeeh! Nelson! Twageze hano gute?”
Nelson- “Ahaa! Nategereje ko ugaruka ibumuntu, naho ubundi rwose wari wagiye burundu”
Njyewe- “Yampaye inka we! None se byagenze gute ngo umbone? Wanzanye aha se unkuye hehe?”
Nelson- “Daddy! Ibibazo byagiye birakuzunguza bigenga ubwenge bwawe utangira kugenda ubwira abantu bose ibyawe”
Njyewe- “Oooh my God! Si uko umuntu asara?”
Nelson- “Daddy! Ihangane birakomeye kumva ko biriya byose ari wowe biri ku mutwe, ugira ngo se sha wabivugaga gute ko wabicurikiranyaga abantu bakagira ngo wa mugani mu mutwe byivanze”
Njyewe– “Ibaze kweli!”
Nelson- “Wagiraga utya uti: [Mama bamutwaye bamushyira Angela kandi Gatera ntabwo nzi icyo adushakaho n’ukuntu nari ngiye kwirongorera Joy iri joro] Uti: [Ngaho mungire inama!]”
Njyewe- “Mbega ibibazo? Ningende Daddy narutanze koko!”
Nelson- “Ubwo uzi ko nasanze uri no guterera igikumwe umuntu, ari kukubaza ngo niba ibyo uri kuvuga ari byo?”
Njyewe- “Mana weee! Oya oya rwose…”
Nelson- “Ahubwo reba neza niba ufite ibintu byose kuko bashobora kuba banakwibye da”
Nelson akivuga gutyo koko nahise nisakasaka mu mufuka, telephone ndayibura, ndetse n’ikofi nsanga bayitwaye, nabuze uko mbigenza nunama aho agahinda n’umujinya birivanga hafi guturitsa umutima.
Nelson- “Daddy! Ihangane, tuza ukomere kandi ibibazo ntibibura kugwirira abagabo, ahubwo se, mbwira by’imvaho, byagenze gute?
Natangiye kubwira Nelson byose nta na kimwe muhishe, maze kumubwira byose yitsa umutima maze arambwira,
Nelson- “Uriya mushenzi ngo ni Danny ni we wajyanye Mama wawe Daddy!”
Njyewe- “Oya Nelson ntabwo ari we…”
Nelson- “Oya ni we kuko nta wundi wigeze akugera amajanja, ahubwo bamushakishe kutamubura”
Njyewe- “Ubu se byashoboka ko nzi ko mu gihe twabaniye aha atigeze amenyana na Gatera?”
Nelson- “Ruriya rupapuro ni urwo yagiraga ngo ayobye uburari utazamenya ko ari we? Ubwo se urumva yari kwandika ngo ngaho ni njye Danny utwaye Mama wawe?”
Naracecetse gato ngize ngo mvuge,
Nelson- “Ahubwo se Daddy! Iby’uwo mukobwa wabuze njye ndumva waba wigiriye kure ukazagaruka byararangiye kuko ushobora kwisanga umuzize kandi urengana”
Njyewe- “Reka reka njye sinshobora guhunga ukuri, ubutabera se bwaba bubereyeho iki?”
Nelson- “Nyamara wanyumva Daddy! None se ko wibuka neza ko Brendah na Dorlene bari bari mu kuri babuze gufungwa imyaka ingahe yose?”
Njyewe- “Yego koko ndabyibutse”
Nelson- “None ukaba ugitegereje iki?”
Njyewe- “Oya! Oya Nelson! Ntabwo nasiga ibi bibazo byose ngo nanjye niruke ntawe unyirukankanye, ahubwo ngiye kwitanga mvuge ukuri kose hakiri kare”
Nkivuga gutyo nahise mbona urugi rukingutse, mpindukira vuba ngo ndebe umuntu uje mu rugo, ako kanya natunguwe no kubona Martin aje mu rugo ari kumwe n’umugore ucigatiye umwana,
Nelson- “Inka yanjye! Martin se ahingutse aha gute kandi?”
Njyewe- “Nanjye ntyo! Ariko uriya bari kumwe si umugore wa Zamu ra? Ni we kabisa ndamubonye ndamumenya”
Ako kanya njye na Nelson twavuye mu modoka tugenda tubasanga, tukibasuhuza Martin avuga,
Martin- “Nelson! Na hano ujya uhagera se?”
Nelson- “Eeh! Aha rwose ndahagera cyane! Uyu musore se ntabwo uzi ko ari umuvandimwe?”
Martin- “Dore wabimenye natwe ikitugenza! Ni ko umuvandimwe wanjye nta kanunu ke ko kuva ejo na numero ye idacamo?”
Njyewe – “Ahubwo se Mama! Zamu aheruka iwawe ryari?”
Madame Zamu- “Ahubwo nabaza mwebwe, ko naherukaga ambwira ngo agiye kujya akora iminsi yose bivuze kuntererana ntaze n’isaha imwe akanga no kunyitaba kugeza na n’ubu, oya oya naze dutahe niba ari n’akazi gatuma yibagirwa abo yabyaye azashaka n’akandi”
Njyewe- “Ihangana Mama! Nari ngize ngo wenda mutuzaniye inkuru iduhumuriza naho muracyongera agahinda mu kandi?”
Madame Zamu- “Mana we! Oya se kandi mutambwira inkuru mbi! Umugabo wanjye ari hehe koko?”
Nelson yaranyakiriye ababwira ibyabaye byose ntacyo asize, birumvikana kubyakira byari bigoye, kimwe na njye, Madame Zamu yahise yishyiramo ko umugabo we atakiriho.
Tukiri aho ako kanya hari uwafunguye urugi twese turikanga, ako kanya haba hinjiye umusore maze atangira gufungura igipangu kinini n’umujinya mwinshi ngenda musanga mba ndamuyoye turambarana,
We- “Ariko se wandetse ngafungurira ba Boss bakinjira”
Mu byo yambwiraga nta na kimwe numvaga ahubwo nari namutaye ibitugu ngiye kudunda hasi Nelson aratabara,
Nelson- “Daddy! Ihangane utware ibintu gacye tubanze tumenye ibyo arimo”
Njyewe- “Oya ndeka muture umujinya wose mfite Nelson!”
Nelson- “Oya mbabarira unyumve Daddy! Uragira ngo wongere ibibazo?”Ni ko musore! Wowe uza ufungura inzu z’abantu nkande?”
We- “Njyewe ndi umu komisiyoneri Boss! Niba namwe muje kugura mureke n’abandi binjire”
Njyewe- “Ngo?”
Nelson- “Uuuh! Dadddy! None se iyi nzu igiye kugurishwa?”
Njyewe- “Umva wa musore we nkubwire niba uri na komisiyoneri simbizi, iyi nzu ntigurishwa urumva, nako reka nze nzane ikibamfasha…”
We- “Boss! Erega wikwigora yanaguzwe, ko impapuro ba Boss bazifite se?”
Aho nari ndi kugenda njya kuzana ikibando ngo mbereke aho mbera Daddy narahagaze ndahindukira ngaruka vuba,
Njyewe- “Uravuze ngo n’impapuro barazifite? Bande?”
We- “Erega njye nje nje kubarangira kwa Gatera naho ibindi nibo babizi”
Akivuga gutyo hinjiye abagabo babiri harimo umwe ubyibushye cyane bari kumwe n’umuyobozi w’umudugudu maze uwo wari ubyibushye ahita avuga akanga wa musore twari tumaze gusumirana,
We- “Ni ko sha! Igihe twavugirije ihoni ntiwumvaga?”
Komisiyoneri- “Boss! Ahubwo muranyongera andi amenyo bari bayakuyemo”
We- “Uwo ni inde ugukubitira iwanjye? Nta soni?”
Njyewe- “Umva abatekamutwe gusa! Waba uri Boss cyangwa utari we aha ntabwo ari iwawe”
We- “Eeh! Ni uko umbwiye sha? Uranzi njyewe? Uzi narize iki sha?”
Njyewe- “Icyo wiyita ko uri cyo cyose nzi ko uri umuntu nkanjye, abiri kuri abiri turahangana da!”
We- “Ariko muranyumvira mwese uyu musore ra? Ni ko sha! Ndashora ayanjye wowe ukaza umbwira ngo turahangana?”
Ngiye kuvuga ako kanya umuyobozi w’umudugudu yahise anca mu ijambo maze ahita avuga,
We- “Ni ko! Ubwo se nkawe koko ntuwasigaye ku ruhu nka cya kirondwe? Inzu yamaze kugurishwa cyera yewe!”
Twese- “Ntibishoboka!”
We- “Si ngizi impapuro se ahubwo?”
Njyewe- “Ngo impapuro? Zivuga iki bwana muyobozi?”
We- “Reka nze mbasomera kandi nanjye nasinyihe bwa mbere ibi byangombwa bigishakwa,
Kigali Kuwa 16/07
Twebwe Gatera na Kampire tugurishije inzu ziri mu kibanza No 501-57 na Muyombano Jules amafaranga miliyoni mirongo itatu,
Dutanze kandi ibyangombwa byose by’izi nzu.
Nageze aho nta kindi nkeneye kumva maze ntangira guta umutwe nsakuza cyane mvuga amagambo menshi amwe bavuga ngo ni amatakirangoyi, mu by’ukuri natangiye kubura aho mfunda umutwe kuko nari mpiriye mu rwo nari nsigayemo njyenyine,
Njyewe- “Oya! Uru rupapuro ni uruhimbano, aho tuvuganira Mama yashimuswe, kandi na Gatera ari muri gereza ahubwo uwamuhaye ngo asinyire urwo rupapuro aranavuga aho ari reka mpamagare police ahubwo…”
Nkibivuga ako kanya aho twari turi hinjiye police numva ni nk’igitangaza ngenda mbasanga ngo mbabwire byose, nkibagera imbere uwari ari imbere y’abandi yahise antanga maze arambwira,
Afande- “Bite byawe wowe?”
Njyewe- “Nta kigenda ahubwo murakoze kuzira igihe?”
Afande- “Ni wowe uduhamagaye se?”
Njyewe- “Oya ntabwo ari njyewe ahubwo mumfashe mundengere kuko aba bantu…”
Afande- “Ko Numva uvugana ikiburi bite byawe? Ese ubundi hano uwitwa Daddy ni inde?”
Njyewe– “Eeh! Ni njyewe rwose Afande! Naho ubundi aba bantu ngiye kubona mbona baraje…”
Nkivuga ayo magambo Afande atiriwe yumva yanyatse amaboka mbona akoze ha handi ku mukandara atangira kunyambika amapingu ntangira gutakamba no guca bugufi mbabaza impamvu maze ako kanya ahita ambwira,
Afande- “Ese ko mbona wigira gutyo utarararamo nka kabiri n’umwana w’abandi mwarigitishije? Tugende ugire ibyo ubazwa”
Njyewe- “Oya Afande! Rwose Sacha…”
Afande- “Bibike ibyo urabivugira kuri station, twe icyo tubereye hano ni ukugufata”
Nelson yaratakambye avuga ukuri ariko biranga biba iby’ubusa banjyana areba, nuriye imodoka ntumva ntabona, iryavuzwe muri ako kanya riba riratashye.
Mu rugendo amaganya yabaye menshi, natangiye kugenda nivugisha ntacyo nasize ntavuze keretse icyo ntatekerezaga muri ako kanya,
Njyewe- “Ariko se koko Mana! Iyo umbwira ko igihe nk’iki kizagera ngo nitegure? Kuki watumye mvukira kwiheba nk’uku? Ndibuka uko nakuze nzi ngo nabyawe na Gatera, ndibuka mbwirwa amateka yanjye ari nayo atumye ntazongera kubona Mama akundi,
Ndibuka menyana na Sacha ndibuka ampa ikicaro gikomeye iruhande rwe ari nacyo kinyicaje aha, ubu se koko Joy azabaho gute? Ubu se nsigaye hehe ko naho nitaga ku gicumbi iwacu hamaze kugurishwa? ………………………………….
[/ihc-hide-content]
[ihc-register]


text:
*Ubusanzwe bafashwa na Leta muri gahunda ya VUP
*Ubuyobozi buravuga ko ari ngombwa gusorera aho batuye.
Abatuye mu murenge wa Jarama mu karere ka Ngoma bo mu kiciro cya mbere cy’Ubudehe barinubira ko basoreshwa aho batuye bakavuga ko bitari bikwiye ko basoreshwa na cyane ko ari abakene, ubuyobozi bwo buvuga ko ari ngombwa ko umuturage asorera ubutaka buteganywa n’itegeko ko butangirwa imisoro, bukabasaba ahubwo kububyaza umusaruro.
Aba baturage bahamya ko kuba batangirwa ubwisungane mu kwivuza ari ikimenyetso kigaragaza ko batishoboye bakaba basaba Leta kubakuriraho iyi misoro.
Ubuyobozi bw’umurenge wa Jarama ntibukozwa iby’iki kifuzo buvuga ko ari ngombwa ko buri muturage asorera ubutaka bwe.
Uwitwa Ndagijimana Pascal agira ati “Abantu bo mu kiciro cya mbere turi kwakwa amafaranga y’ibibanza kandi gusora aya mafaranga unatanga mutuelle birakaze rwose, nange sinishoboye ngo ndabona umusoro.”
Mukabutera Venansiya na we ati “Bancaga frw 3000 none ngo barashaka n’ibirarane kandi nange sinishoboye, no kurya mba mvuye hanze (gupagasa).”
Undi muturage witwa Uwizeyimana Assoumana agira ati “Dukeneye ubuvugizi ngo turenganurwe, badusonere natwe tubeho nk’abandi bantu bari mu kiciro cya mbere cy’Ubudehe.”
Mutabaruka Sematabaro Mbweki umuyobozi w’agateganyo w’umurenge wa Jarama, avuga ko ari ngombwa ko aba baturage basora.
Ati “Ufite ubutaka, gusora ni itegeko. Ni itegeko buri wese agomba gusorera ubutaka bwa Leta, ahubwo umuntu yabakangurira kububyaza umusaruro, naho gusora byo ni ngombwa.”
Abaturage bo mu kiciro cya mbere mu murenge wa Jarama, ubusanzwe ubuzima babamo ntibuborohera, abenshi bakora imirimo y’amaboko muri gahunda ya Leta ya VUP.
Kamuyumbu Sunny ushinzwe imisoro mu karere ka Ngoma avuga ko buri kibanza hatitawe aho kiri mu karere gisoreshwa, mu bice by’icyaro ngo ubutaka busoreshwa amafaranga atanu (Frw 5) kuri metero kare imwe, naho mu mugi ni amafaranga 40 kuri metero kare imwe.
Ahakorerwa ubucuruzi mu bice byitwa ko ari icyaro hasoreshwa amafaranga 10 kuri metero kare imwe, naho ahafatwa nk’ahakorerwa ubucuruzi mu mugi hasoreshwa amafaranga 50 kuri metero kare imwe.
Avuga ko itegeko ritagena ngo hasora umuntu uri mu kiciro iki n’iki cy’Ubudehe, ariko ngo ufite ikibazo cy’uko atabona uyu musoro ushyirwaho n’Akarere, ngo yandikira Njyanama y’Akarere asobanura impamvu atabasha gusora, ngo ni yo ishobora kumusonera.
Itegeko rigenga ibyo gusorera ubutaka, mu misoro yakwa n’Akarere, rivuga ko ubutaka bwo mu cyaro bwagenewe guhingwaho bukaba buri munsi ya hagitari ebyiri cyangwa bungana na hegitari ebyiri gusa budasoreshwa, ariko riteganya ko ubutaka buri mu dusantire tw’ubucuruzi duherereye mu cyaro busoreshwa.
Elia BYUKUSENGE
UMUSEKE.RW


text:
RAPORO Y’IBIKORWA BY’INGENZI BYAKOZWE MURI MANDAT Y’IMYAKA ITANU 2011-2015
ITANGIRIRO
Isi yose, ibihugu byose byaba ibyateye imbere n’ibitaraterimbere; ibiri munsi y’umurongo w’ubukene n’ibifite ubukungu buciriritse byose intero n’imwe iterambere.
kamere muntu, n‘umuntu wese umaze guca akenge yifuza kandi aba aharanira gutera imbere urwego yaba agezeho rwose yaba yarize cyangwa atarize, umuhinzi, umucuruzi, umunyabukorikori, umunyenganda n’ibandi mu mitekerereze yabo baba bifuza itera mbere muri byose.
Hari ibihugu n’abaturage bamwe byagaragye ko bo bamaze gutera intambwe ishimishije mu kwivana m’ubukene no kwihaza mu by’ibanze umuntu akenera mu mibereho ya buri munsi (Les besoins Primaires) aha twavuga kwihaza mu biribwa, kugira aho kuba, kwambara n’ibindi. Ariko hakaba hari n’ibindi byinshi(ibihugu) bikigaragaza ko inzira ikiri ndende yo gukemura ibibazo byibanze umuntu akenera buri munsi.
U Rwanda kimwe n’ibindi bihugu bikiri munzira y’amajyambere bifite inshingano yo gufasha abaturage kuzamura umusaruro, ni muri urwo rwego icyerekezo 2020 u Rwanda rwihaye gikubiyemo ibitekerezo n’umugambi n’ingamba zituma ubukungu buhinduka ku buryo igihugu cyacyu kigomba kubarirwa mu bihugu bifite umutungo uciriritse aho uyu mugambi uteganya ko umusaruro rusange ku muturage ugomba kugera ku madorari y’abanyamerika angana na 900$ mu mwaka wa 2020 uvuye ku madorari 220 mu mwaka wa 2000. Nkuko vision 2020 ibivuga bizagerwaho aruko ubukungu bwacu busanzwe bushingiye ku buhinzi buhinduwemo ubushingiye ku bumenyi bushigikiwe n’izigama n’ishoramari ry’abikorera, kugira umuco wo gukorera hamwe bityo ibi bikazatuma imfashanyo z’amahanga zigabanuka.
Kugirango ibi bizagerweho hari ingamba nyinshi zigomba gushyirwa mu bikorwa harimo:
1) Guhindura ubuhinzi bukaba urwego rugamije inyongeragaciro kandi rugamije isoko;
2) Gutezimbere urwego rw’abikorera rurangwa n’ipiganwa n’umuco wo kwihangira imirimo;
3) Kubaka ubukungu bushingiye ku bantu bafite ubushobozi n’ubumenyi.
Akarere ka Nyaruguru kagizwe n’Imirenge 14, Utugari 72 n’Imidugudu 332 na Zone 1,660, kakaba gatuwe n’abaturage 286 737 ku buso bwa km2 1010.
Ubukungu bw’Akarere bushingiye cyane cyane ku buhinzi n’ubwozi bwihariye ikigero cya 88%. Ubuhinzi n’ubworozi bwaravuguruwe kuva 2007, abaturage bava mu bworozi n’ubuhinzi bya gakondo bikorwa kijyambere. Mu rwego rwo gushyira mu bikorwa icyerekezo 2020 na politike y’ishoramari Akarere kashyize imbaraga mu gukangurira abaturage gukora ishoramari rifatanyije hamijwe kongera umusaruro no gutezimbere uruhererekane nyongeragaciro ku bihingwa byera mu karere. Iyi raporo ikubiyemo ibikorwa by’ingenzi byagezweho muri mandat y’imyaka itanu guhera muri 2011-2015 mu nkingi zikurikira:
- Amakoperative, ubucuruzi, ubukerarugendo n’ishoramari.
I. GUTEZIMBERE UBUCURUZI,AMAKOPERATIVE N’UBUKERARUGENDO
I.1 AMASOKO:
Igihe cyose abantu, ibihugu byahoze bihahirana, byaba ibihugu bituranye cyangwa ibiri kure. Ntabwo wavuga ubucuruzi utavuze ibikorwa remezo kuko biri mu bituma ubucuruzi butera imbere cyangwa bukadindira. Akarere ka Nyaruguru muri iyi manda kihatiye cyane kongera amasoko y’ubucuruzi ni muri urwo rwego hubatswe amasoko ya: Rugalika, Ruramba, Ruheru, isoko ry’amatungo rya Cyahinda, Ndago, Gatunda n’isoko rya Viro ryavuguruwe ndetse rirongerwa.
Ibi byatumye abacuruzi bakorera ahantu hagutse bituma bava mu mikorere y’akajagali, bityo Akarere kazamura imisoro yinjira, kongera amasoko y’ubucuruzi byagize ingaruka nziza kuko hari n’utundi dusoko tugenda tuvuka hirya no hino mu mirenge igize Akarere twavuga nka:harimo: Rusuzumiro, Rugerero (Kivu), kibeho, Gisizi, Nyarure, Munini(Munini) Rugogwe, Nyarugano(Ruramba), Nyanza (Ngera), Kiyonza, Mutakwa (Ngoma), Cyahinda, Coko, Rutabo(Cyahinda), Ryabidandi, Birambo (Nyagisozi) Rwamiko, Murambi, Gorwe (Mata) Remera,Gisanze,Gitita, Remera, Mukato(Ruheru), Gambiriro, Mukongoro(Muganza)
NKuko iyi mbonerahamwe zibigaragaza uko umwaka utashye hari impinduka ziba m’ubucuruzi bitewe n’impamvu zitandukanye: harimo kwimuka, guhomba, guhindura umwuga n’ibindi. Ni muri urwo rwego abacuruzi ku rwego rw’Akarere biyongereye muri uyu mwaka wa 2014-2015 Ni kuvuga bavuye ku bacuruzi 2,095 muri 2011 ubu muri uyu mwaka wa 2014-2015 bangana n’i 2,416 bingana na 16%; Nubwo iyi % y’umuvuduko w’abacuruzi biyongera atari ndende nk’uko bikwiye, ariko ntawatinya kuvuga ko hari ikizere ko abacuruzi baciriritse bagenda biyongera nubwo imirenge imwe n’imwe bagabanutse twavuga nka Busanze bagabanutse ku kigereranyo cya 17.4%, Kivu bagabanuka ku kigereranyo cya 18.4% Munini bagabanuka ku kigereranyo cya 21.1%. Imirenge ikurikira niyo igaragaza ko yongereye abacuruzi benshi ugereranyije n’iyindi:
- Nyagisozi hiyongereya abangana : 50.3%;
- Cyahinda hiyongereye abangana na 39.9%;
- Ngoma hiyongereye : 33.7%;
- Ruheru yongereye abangana na 27,1%;
- Muganza hiyongereye abangana na: 25,5%;
- Kibeho hiyongereye 21,4%;
- Ruramba hiyongereye 19,4%.
- Rusenge hiyongereye abangana na: 4.1%.
Imibare igaragaza ko Nyabimata umwaka wa 2013-2014 abacuruzi bagabanutse ugereranyije n’umwaka wa 2011-2012. Umwaka wa 2014-2015 ntabwo ntabwo biyongereye ahubwo bakomeje kuba 102.
I.2 GUTEZIMBERE UBUCURUZI BWAMBUKIRANYA IMIPAKA
Mu rwego rwo gutezimbere ubucuruzi bwambukiranya imipaka ubu hubatswe Cross-Border Trade Complex ku mupaka uhuza u Rwanda n’igihugu cy’u Burundi. Iyi nyubako izafasha abacuruzi, amabanki, abashoramali bato n’abaciriritse kubona ahantu hagutse ho gukorera;
iyi ni cross-border trade complex yubatswe ku kanyaru( Umupaka uhuza u Rwanda n’igihugu cy’u Burundi);
Ibikorwa remezo byajyanye no gufasha abacuruzi kongera ubumenyi abacuruzi n’inzego za PSF zakoze ingendo shuri hagamijwe gusangira n’abandi bacuruzi ubunararibonye mu mikorere;ibi twabijyanishije no kubakangurira kubahiriza itegeko no: 15/2001 ryo kuwa 28/01/2001 rihindura kandi ryuzuza itegeko no 35/91 ryo kuwa 05 kanama 1991 ritunganya ubucuruzi bw’imbere mu gihugu no kubahiriza amabwiriza ya Minisiteri y’Ubucuruzi n’Inganda no 01/2008 yo kuwa 17/05/ 2008 agenga ubucuruzi bw’imbere mu gihugu aho asaba abacuruzi ko bagomba kubahiriza ibipimo by’ubuziranenge bakoresha iminzani yemewe, kumanika ibiciro, gutanga inyemezabuguzi igihe bagurishije ibintu ku bakiriya babo n’ibindi.
Gutezimbere abanyamuryango b’amakoperative yambukiranya imipaka:
Mu rwego rwo gutezimbire ubucuruzi bwambukiranya imipaka hashimangirwa gahunda yo guca ubucuruzi bw’akajagari na magendu, imbaraga zashyizwe mu gushishikariza abacuruzi bato kwibumbira mu makoperative.
Ni muri urwo rwego ubu abanyamuryango n’abagize inama y’ubuyobozi n’ubugenzuzi bahuguwe ku itegeko rigenga amakoperative amahame agenga amakoperative, itegeko rigenga imisoro, icungamutungo.
Muri izi koperative 2 zigizwe n’abagore benshi ku bufatanye na BDF batewe inkunga ingana na miriyoni 10,000,000frws.
I.3 KUVUGURURA CENTRES Z’UBUCURUZI
Mu rwego rwo gutezimbere ubucuruzi Akarere kashyize ingufu muri gahunda yo gushishikariza abaturage n’abacuruzi mu buryo bw’umwihariko kuvugurura amazu bacururizamo, hagamijwe gutunganya uburyo bwo kwakira abagana izi centres ikindi cyari kigamijwe ni gufasha abaturage kubaka inyubako zijyanye n’igihe kandi zifata amazi. Ni muri urwo rwego centres za:Kabere,Viro Ruramba,Kamirabagenzi,Gatunda,Rugalika,Ndago,Cyahinda na Munini zavuguruwe Gahunda ikaba ari gukomeza kuvugurura no kongera imbaraga mu gufasha abaturage n’abacuruzi gukomeza kubaka amazu y’ubucuruzi yubahirije ibipimo.
I.4 GUTEZIMBERE IBIGO BY’IMARI
Kuva mu mwaka w’ 2009, Akarere ka Nyaruguru kageze ku iterambere mu buryo bushimishije harimo kubaka ibigo by’imari iciriritse bifite uruhare mu iterambere, kubungabunga ukudahungabana k’ubukungu rusange no kugabanya ubukene binyuze mu kongera no kunoza uburyo bwo kugera kuri serivisi z’ibanze z’ibigo by’imari.
Hubakiwe kuri uyu musingi, Akarere kashyizeho uburyo butuma serivisi z’imari zigera kuri benshi kuko ari imwe mu nzira z’ibanze zo kuzamura ubukungu bw’igihugu. Ukutagera kuri serivisi z’imari byabaye imbogamizi ikomeye by’umwihariko ku mishinga mito n’iciriritse.
Mu gushaka gukemura iki kibazo, inama nyungurana bitekerezo yabaye ku rwego rw’Igihugu mu Kuboza 2008, yasabye ko hashyirwaho nibura SACCO imwe muri buri Murenge.
Nyaruguru nk’Akarere k’icyaro gatuwe n’abaturage ibihumbi 294,334, abagejeje imyaka yo kuba bakorana n’ibigo by’imari bangana n’ibihumbi:166,997 kari gafite ikibazo cyo kuba hakorera banki imwe y’abaturage, bityo ntibashe gukwirakwiza serivise z’ibigo by’imari mu mirenge yose; ibi bigatuma abaturage bahura n’ibibazo bikomeye byo kutagira ibigo by’imari bibegereye bishobora kubafasha mu kwitezimbere.
Ni muri urwo rwego mu karere ka Nyaruguru hashyizweho koperative zo kubitsa no kugurizanya ziha abaturage serivise z’imali
ü Kongera abanyamuryango: Imbaraga n’ubukangurambaga mu baturage batuye Akarere byatumye izi koperative zo kubitsa no kugurizanya zongera abanyamuryango koperative zo kubitsa kuko abanyamuryango bavuye ku bihumbi 42 ubu abanyamuryango bangana n’ibihumbi 108,059 bafite
ü Kongera imigabane shingiro y’abanyamuryango n’umubare w’abafite konti imarishingiro yavuye kuri miriyoni 15,000,000frws ubu igeze kuri miriyoni: 263,869,753frws;
ü Kongera umubare w’abaturage bakorana n’ibigo by’imari nabyo byashyizwemo imbaraga kuko ubu bageze ku bihumbi 116,593 bingana na na 69,8% by’abaturage bafite imyaka ibemerera gukorana n’ibigo by’imari.
ü Umutekano w’amafaranga y’abanyamuryango wariyongereye kuko abanyamuryango biyubakiye inyubako zigezweho zo gukoreramo.
IMBONERAHAMWE IGARAGAZA INGUZANYO ZATANZWE, IZISHYUWE, IZISIGAYE, IZIFITE KUVA 2011 UBUKERERWE UKWEZI KWA NZERI 2015
ü Kongera ubwizigame bwavuye kuri:444,650,285 muri 2011 bugera kuri 1,835,523,491frws;
ü Korohereza abaturage kubona inguzanyo: Inguzanyo zatanzwe zavuye kuri:14,055,500 muri 2011 ubu hamaze gutangwa izigera kuri miriyari 3,259,129,125frws;
ü Abanyamuryango bahawe inguzanyo kugeza ubu bangana n’ibihumbi 24,783;
ü Gutanga inguzanyo byajyanye no gukangurira abanyamuryango kwishyura neza inguzanyo ubu inguzanyo zishyurwa neza ku kigereranyo cya 102%;
I.5 GUTEZIMBERE AMAKOPERATIVE
Leta yasanze ko KOPERATIVE ari yo nzira nziza yo kurwanya ubukene bukaranduranwa n’imizi yabwo igihe cyose umunyarwanda azakira Koperative nta kureba inyuma, ahubwo akamenya aho avuye, ahanze amaso aho agiye. Akarere muri iyi mandat kashyigikiye ishyigikiye iterambere rya koperative mu buryo ubwo aribwo bwose kuko byabonetse ko ariyo ntwaro ikomeye ibihugu by’amahanga byitwaje kugirango bibe ibihangange. Amakoperative ashobora kurwanya ubukene kuko atuma abantu bihangira imirimo;
I) Kongera kugarura umuco wo gukorera hamwe no guhuza imbaraga mu baturarwanda;
II)Kwihutisha ishoramari rifatanyijwe(Collective investment) kandi abaturage bakabigiramo uruhare rukomeye;
III) Gushyigikira gahunda y’ubumwe n’ubwiyunge bw’abanyarwanda ect.
IKARITA Y’AMAKOPERATIVE MU KARERE KA NYARUGURU MURI MANDAT Y’IMYAKA ITANU ISHIZE.
Nyaruguru kimwe n’ahandi mu gihugu twatangiye gushyira mu bikorwa politike yo gutezimbere amakoperative ubu hariho amakoperative arenga magana 281, arimo abanyamuryango ibihumbi ijana 112,987 bingana na 67,65% by’abaturage bafite imyaka ibemerera gukorera mu makoperative ni kuvuga abujuje imyaka 16. Ni kuvuga ko iyi segiteri y’amakoperative i kubiyemo igice kini cy’abaturage bafite imbaraga zo gukora. Nkuko iyi karita ibigaragaza mu karere dufite amakoperative asaga 281 akwiriye mu mirenge yose igize Akarere: Busanze hari amakoperative agera kuri 21, cyahinda 13, kibeho 35, Kivu 29, Mata 23, Muganza 29, Munini 21, Ngera 16 Ngoma 16,Nyabimata 16, Ruheru 24, Ruramba 16 na Rusenge 22.
Aya makoperative tuvuga ni koperative zanditse mu gitabo cy’Akarere ni kuvuga koperative zahawe icyemezo cy’agateganyo gitangwa n’Ubuyobozi bw’Akarere, muri aya makoperative byibura koperative 150 zifite ubuzimagatozi butangwa n’ikigo cy’igihugu gishinzwe gutezimbere amakoperative binganga na 53% by’amakoperative yose akorera mu karere.
I.5.1 UBWOKO BW’AMAKOPERATIVE AKORERA MU KARERE KA NYARURGU, ABANYAMURYANGO N’IMARISHINGIRO BATANGIZANYIJE
Nkuko imbonerahamwe ikurikira ibigaragaza mu karere hari amakoperative arenga 281. Izi koperative ziri mu bwoko butandukanye nkuko bigaragazwan’iyi mbonerahamwe.
Nkuko iyi mbonerahamwe ibigaragaza koperative zo kubitsa no kugurizanya nizo zifite umubare muni w’abanyamuryango kuko bangana na 108,388;
ubuhinzi n’ubworozi bufite umwanya wa kabiri ku makoperative agaragaramo abaturage benshi , ibi bishimangira ko Akarere ka Nyaruguru ari Akarere kaberanye n’ubuhinzi n’ubworozi kuko abaturage bako 88% batunzwe n’ubuhinzi n’ubworozi.
NB: Muri izi koperative 281 koperative 169 bingana na 60% by’amakoperative yose zifite ubuzimagatozi butangwa n’ikigo cy’igihugu gishinzwe gutezimbere amakoperative.
Ibikorwa byagezweho n’Amakoperative amwe:
Koperative zagiye zitera intambwe ishimishije haba muushora imari no kwagura ibikorwa harimo no gutunganya umusaruro ukomoka k’ubuhinzi. Muri izi koperative twavuga nka:
ü Kaimu yageze ku bikorwa bishimishije kuko imaze kwiyubakira aho ikorera
ü Yiguriye imodoka iyifasha kugeza umusaruro wayo kwisoko
ü Koperative Nyampinga k’ubufatanye n’umushinga wa Women for women biyubakiye uruganda rutunganya kawa;
ü Koperative Jyambere mu byeyi k’ubufatanye n’umushinga wa Action Aids bubatse uruganda ruciriritse rutunganya ibigori;
ü Koperative Twitezimbere itunganya ibikomoka ku mpu yaguze ibikoresho (Machine) ziyifasha kunoza ibikorwa byayo;
I.6 GUTEZIMBERE UMURIMO
Mu rwego rwo guteimbere umurimo Akarere ka Nyaruguru kashyize imbaraga mugushaka ibikorwa bini biha abaturage akazi. Ibyo bikorwa byagiye bikorerwa mu mirenge yose igize Akarere ka Nyaruguru. Bimwe muri byo ni:
- Gukora no gusana imihanda
- Amaterasi y’indinganire
- Gukora imirwanyasuri,
- Gutunganya ibishanga;
- Gusazura amashyamba
- Kubaka inyubako za leta n’amashuri;
- Kubaka amasoko; ect.
Ibi bikorwa byagiye bitanga akazi ku bantu bari hagati y’ibihumbi 6000-10,000 buri mwaka, ibi bikorwa byagiye bifasha abaturage gutera intambwe bava m’ubukene ndetse bakabasha gukemura ibibazo bisaba amafaranga umunsi ku munsi. Harimo mutuelle, kurihira abanaa mashuri, kwambara n’ibindi.
I.6.1 GAHUNDA YA HANGA UMURIMO
Mu karere ka Nyaruguru, kimwe n’ahandi mu gihugu gahunda ya Hanga umurimo yagiye yitabirwa n’ibyiciro bitandukanye by’abaturage bashaka guhanga umurimo no kwivana m’ubukene.
Imbonerahamwe ikurikira igaragza uko ibyiciro byose uko ari bitatu byagiye byitabirwa.
(Kongeramo imishinga yatewe inkunga ku byiciro by’abagore, urubyiruko, abafite ubumuga) no kuvuga ku gakiriro
Nkuko iyi mbonerahamwe ibigaragaza ibyiciro byose byitabiriye gahunda ya Hanga umurimo bakagera ku rwego rwo kugeza imishinga yabo muri banki bangana na 72; muriyo imishinga 28 gusa niyo banki yemeye bingana na 38,8%. Mu mishinga 28 yagejejwe muri banki kandi banki ikemeza ko yujuje ubuziranenge, kubera impamvu zitandukanye za banki ntabwo zashoboye gutanga amafaranga kuri iyo mishinga yose nkuko bikwiye ahubwo banki yabashije gutanga amafaranga ku mishinga 9 bingana na 12%. Imishinga yadindiriye muri banki yihariye 41%.
I. 6. 2 GUTEZIMBERE GAHUNDA YO KUREMERA NO KWIGISHA URUBYIRUKO IMYUGA ICIRIRITSE
Gahunda ya Hanga umurimo mu karere ka Nyaruguru yajyanye na gahunda yo kwigisha urubyiruko imyuga iciriritse no kubaha inkunga y’ibikoresho bibafasha gukora imyuga iciriritse. Ni muri urwo rwego kubufatanye na Minicom urubyiruko rungana na 102 rwigishijwe imyuga ndetse babona n’ibikoresho bibafasha kunoza imyuga. Nabibutsa iyo myuga yari mu byiciro bikurikira:
- Ububaji (umubare w’amakoperative akora mu bubaji)
- Gutunganya imisatsi(umubare w’amakoperative)
- Gusudira (umubare)
- Ubudozi (umubare)
I.7 GUTEZIMBERE UBUKERARUGENDO N’ISHORAMARI
1) Ubukerarugendo:
Uko imyaka igenda itambuka ubukerarugendo bugaragara nk’isoko ikurura abanyamahanga n’abaturawanda benshi mu Karere ka Nyaruguru bitewe n’amateka n’iyoboka mana. Kuva aho kiriziya gaturika yemereje ko Kibeho ari ubutaka butagatifu kuko habereye amabonekerwa yemewe ku rwego rw’isi, uyu muji uragenda ukurura abantu benshi baza kuwusura no kwiherera basenga Imana. Mu rwego rwo gukemura ikibazo cy’amacumbi cyakomeje kugenda kiba imbogamizi Akarere ka Nyarurugu k’ubufatanye n’abihaye imana bakomeje gushora imari bubaka amacumbi(Centre d’acceuille) zizafasha kwakira abagana ikibeho.Ni muri urwo rwego muri iyi mandat huzuye centre d’acceuille zikurikira:
- Centre d’Accueil Fondation notre dame de kibeho yarangiye itwaye amafaranga arenga miriyoni 300,000,000frws, ikiba ifite ibyumba 38;
- Centre d’Accueil de Soeur Pallotine hafi miriyoni zirenga 200,000,000;ikaba ibifite ibyumba 17;
- Centre d’Accueil Nazareth ifite ibyumba; Izi centre zaje ziyongera ku zindi nka Centre d’Accueil Regina Pacis na Centre d’Accueil des Peres mariens de Nyarushishi.
Iyi ni Centre d’Accueil Fondation Notre dame de kibeho.
ü Mu rwego rwo gutezimbere ubukerarugendo bushingiye ku iyoboka mana hakozwe ibikorwa bikurura ba mukerarugendo:
ü Harimo inzira y’umusaraba ibi bituma umutambagiro w’iyoboka mana ukomeza gukurura abantu benshi uko umwaka utashye;
ü Dushingiye ku mibare itangwa n’ingoro ya Bikiramariya bemeza ko muri 2013 umwaka warangiye umutambagiro nyobokamana witabiriwe n’abantu basaga ibihumbi 300,000
ü Muri 2014 ingoro igaragaza ko urugendo nyobokamana rwitabiriwe n’abantu basaga ibihumbi 500,000. Ibi bitwereka ko byibura buri mwaka umutambagiro nyoboka Mana i kibeho ugenda ukurura ba mukerarugendo bari hagati y’ibihumbi byibura 150,000.
ü Mu rwego rwo gutezimbere kandi ubukerarugendo bushingiye ku iyoboka Mana ku bufatanye na Minisiteri y’ubucuruzi n’inganda n’Ikigo cy’Igihugu gishinzwe iterambere(RDB) hakozwe herritage corridor Tourism Sub master plan igaragaza amahirwe aboneka ikibeho na filiyeri yashorwamo imari mu rwego rwo gukurura ba mukerarugendo no gufasha abaturage gukora ibikorwa bibinjiriza amafaranga;
ü Mu rwego rwo gukomeza gushaka ibyatezimbere ubukerarugendo hakozwe igikorwa cyo kwemeza ahantu nyaburanga(Sites Touristiques) arizo ikibuye parike y’igihugu ya Nyungwe ikibuye cya shari, urutare rwa Munanira, ahantu hari impyisi y’igihinyage, ibigabiro by’umwami, amazi y’amakera, amazi atukura ect. Aya ni hamwe mu hantu nyaburanga hagomba kwitabwaho mu rwego rwo kubangabunga amateka no gukurura ba mukerarugendo.
I.8 Inganda:
- Icyayi :Mu rwego rwo gutezimbere inganda nto n’iziciriritse no gufasha abaturage kongera agaciro umusaruro hubatswe uruganda rutunganya icyayi Muganza-Kivu thea Factory uru ruganda rwubatswe mu murenge wa kivu rwaje rusanga izindi nganda 2 zose ubu zikaba ari inganda 3; zitunganya icyayi.
- IKAWA: Kawa iri mu bihingwa byinjiriza abaturage amafaranga menshi ni muri urwo rwego hubatswe inganda zitunganya kawa rwa Nyakizu Montain Coffee, uruganda rwa Koperative Nyampinga. Izi nganda zaje zisanga izndi nganda 4 zitunganya kawa mu karere;
- Ibigori: Ibigori nabyo biri mu bihingwa byera mu karere ka Nyaruguru, mu rwego rwo kongera agaciro umusaruro k‘ubufatanye n’amakoperative Jyambere mubyeyi na CTCMU hamaze kubakwa inganda mu mirenge ya Ruheru na Muganza; urundi ruganda rutunganya ibigori rwubatswe mu murenge wa Rusenge.


text:
Nyanza: Umuyobozi w’akarere yasabye abaturage kuzarangwa n’umurimo mu mwaka wa 2014
Mu kiganiro cyihariye twagiranye n’umuyobozi w’Akarere ka Nyanza Murenzi Abdallah kuri uyu wa mbere tariki 30/12/2013 habura igihe gito ngo batangire umwaka mushya wa 2014 yavuze ko ubutumwa bw’ingenzi yumva afitiye abaturage ayoboye ari ubwo kubashishikariza kwita ku murimo kuruta uko bari basanzwe bawitaho mu myaka yashize.
Murenzi Abdallah avuga ko abaturage bo mu karere ka Nyanza basanzwe atari abanebwe ariko ngo umwaka wa 2014 barasabwa gukora kurusha uko bari basanzwe bita mu mirimo ibatunze.
Yagize ati: “Ubutumwa bw’ingenzi mfitiye abaturage b’akarere ka Nyanza mu gihe habura amasaha make ngo umwaka urangire wa 2013 ni ubwo kubashishikariza gukomeza gukora ngo batere imbere kuko inzira iracyari ndende mu birebana no kurwanya ubukeneâ€
Muri icyo kiganiro yagize icyo abasaba by’umwihariko agira Ati: “ Gahunda ya “ Ndi umunyarwanda bayigire iyabo hejuru yo kwita mu murimo kuko ibyo wageraho byose wiyumvamo ikindi kitari ubunyarwanda ntacyo byaba bimazeâ€
Yakomeje atubwira ko muri uyu mwaka wa 2013 urimo usozwa we nk’umuyobozi w’akarere ka Nyanza yishimira by’umwihariko ibikorwaremezo byagezweho birimo ibigo nderabuzima byubakiwe abaturage bo mu mirenge ya Ntyazo na Mukingo.
Nk’uko abisobanura ngo abaturage bo muri iyo mirenge bari bafite ibibazo bitaboroheye byo kwivuriza kure y’aho batuye. Ngo ibyo byatumye akarere gashakisha uburyo bwose bwo kubegereza ibikorwa remezo birimo ibyo bigo nderabuzima n’ibindi.
Ikindi umuyobozi w’akarere ka Nyanza asaba abaturage mu mwaka wa 2014 ni ukwicungira umutekano birinda icyawuhungabanya kigasenya ibyagezweho bakomeje kwishimira ndetse n’ibyo bateganya gukora.
Mu magambo ye bwite yagize ati: “ Umutekano niwo shingiro rya byose utawufite ibyo yakora byose birayoyoka. Akivuga ku birebana n’umutekano yongeyeho ko muri uyu mwaka wa 2013 ibyawuhungabanyije mu karere ka Nyanza byagabanutse ugereranyije n’umwaka wa 2012.
Ngo ibanga ryakoreshejwe nta rindi usibye gufatanyiriza hamwe n’inzego zose yaba abaturage ndetse n’inzego zirebwa nawo.
Umuyobozi w’akarere ka Nyanza Murenzi Abdallah asabira abaturage ayoboye kuzakomeza kurangwa n’iterambere ryihuse mu mwaka wa 2014 kandi bakima amatwi uwaza wese ashaka kubabibamo amacakubiri ashingiye ku byo yaza yitwaje byose ngo abatandukanye.
Akarere ka Nyanza ni kamwe mu turere 8 tugize Intara y’Amajyepfo kazwiho kuba igicumbi cy’umuco nyarwanda kuko mu bukerarugendo kuko uhansanga inzu ndangamateka  nk’ingoro y’umwami Mutara wa III Rudahingwa n’ingoro y’ubugeni yo ku Rwesero.


text:
Mani Martin amaze iminsi avugwaho mu buryo budasanzwe bitewe n’amagambo yandika ku mbuga nkoranyambaga. Yavugishije benshi muri Gashyantare 2018 ubwo yashyiraga kuri Instagram ifoto imugaragaza akikijwe n’inzoga anatumura umwotsi; ejobundi nabwo yaratunguranye avuga ko ashaka umugore wiyizeye babyarana umwana usa n’umu-metis yerekanye.
Ibi byose, byatumye benshi bandika amagambo arimo ibitutsi no kumwibasira mu buryo butandukanye bavuga ko ‘adakwiye kwifuza kubyara umwana mwiza mu gihe na we atari mwiza’.
Mu bibasiye Mani Martin harimo umufana wamubwiye ko ‘nubwo yaryamana na Nyampinga w’Isi atabyara umwana mwiza nk’uwo yerekanye’; abandi bamusutseho ibitutsi mu buryo butandukanye.
Nyuma yo kubona ibyamuvuzweho mu itangazamakuru, Mani Martin yavuganye agahinda no kugaragaza ko bamwumvise nabi kuko ngo “byari ugutebya”.
Yagize ati “Agahu kabonye umunyutsi, ibitutsi n’amagambo yanduye, abuzuye ivangura n’inzangano na bo bakaba bashyizwe igorora. Maze shenge iyo bamwe kamere mbi yabasagutse, uburere n’ikinyabupfura biraganzwa.”
Yongeraho ati “Ariko se disi, uretse gutebya, uwaba injiji cyangwa akaba ikibi cyo gutabwa nk’uko roho mbi za bamwe zibayobora kwita abandi, hari uwashakira umwana ku mbuga nkoranyambaga cyangwa ngo yifuze kubyara uwamaze kuvuka ku bandi babyeyi? Ni akumiro.”
Mani Martin yasoje avuga ko ibyo yanditse ari uburenganzira bwe ndetse ko n’abamwibasiye babyemerewe, yongeraho ati “Ntibindeba, ni uburenganzira bwawe bwo kuvuga ibyo ushaka. Isanzure ukomeze…”


text:
Kirehe-Inama y’umutekano yasanze ibyaha byakorwaga byaragabanutse
Inama y’umutekano yaguye  yateranye kuri uyu wa 04/04/2013, iyobowe n’umuyobozi w’akarere ka Kirehe ikaba yahuje abanyamabanganshingabikorwa b‘imirenge ab’utugari, ingabo hamwe na polisi bikorera muri aka karere.
Muri iyi nama bakaba barebeye hamwe uko umutekano wifashe muri aka karere, aho imihigo igeze muri aka kerere, aho barebaga aho inyubako z’amashuri y’uburezi bw’ibanze  zigeze, hamwe n’inyubako z’utugari, ikibazo cy’ abana bata amashuri, gushyira ingufu mu gukwirakwiza television mu mirenge yateganijwe, muri iyi nama y’umutekano bakaba basanze harabaye n’impanuka zitandukanye hamwe no gucuruza ibiyobyabwenge.
Muri rusange basanze ibyaha byaragabanutse bagereranije n’uburyo ibyaha byabonekaga mbere, nkuko umuyobozi w’akarere ka Kirehe Murayire Protais yabivuze bakaba bavuga ko byaba byaratewe ahanini n’ ukwezi kw’imiyoborere kuko gufite icyo kwasigiye abaturage muri rusange, abitabiriye inama bakaba basanga no kuba abacumbitsi barabafatiwe gahunda yo kuzajya baza bafite ibyangombwa nabyo biri mu byatumye ibyaha byakorwaga bigabanuka.
Ubuyobozi bwa Polisi mu karere ka Kirehe buvuga ko nubwo ibyaha byagabanutse usanga abanywa urumogi bakigaragara,akaba avuga ko bisaba gukomeza gukaza umutekano bakomeza kwigisha abaturage, muri iyi nama kandi basabye abayobozi b’utugari mu karere ka Kirehe gukagurira abaturage kwirinda gucuruza Essence mu mago kuko bashobora kuzahura n’ingaruka zo kuba bagira impanuka bagahira mu mazu.
Kwihanangiriza abacuruza za Essence mu ngo no mu maduka mu rwego rwo gukumira impanuka zishobora guteza, hanavuzwe ko habonsetse imibiri irindwi y’abazize jenoside aho bagitegereje indi mibiri itandatu,hemejwe kandi ko kumunsi wo gutangira icyunamo abantu bazava gusenga bagana aho urwibutso rwubatse, gahunda yo kwibuka mu karere ka Kirehe, basobanuriwe ko izabera mu midugudu yose igize aka karere aho kwibuka ku rwego rw’akarere bizatangirizwa ku rwibutyo rwa Nyabitare mu murenge wa Nyarubuye, bikazasorezwa ku rwibutso rwa Nyarubuye ku rwego rw’akarere.
Aba banyamabanganshingwabikorwa banibukijwe ibijyanye n’igihembwe cy’ihingaB, aho umukozi ushinzwe ubuhinzi mu karere ka Kirehe yabagezagaho aho ihinga rigeze n’uburyo imbuto iboneka.
Â


text:
Umugaba mukuru w’Ingabo z’u Rwanda Lt Gen Charles Kayonga avuga ko ibikorwa by’iterambere bimaze kugerwaho mu Murenge wa Rugendabari, by’umwihariko mu Rwanda muri rusange, bikomoka ku miyoborere myiza igihugu gifite iha buri muturage kugira uruhare mu bimukorerwa.
Ibyo Lt Gen Charles Kayonga yabitangaje ku wa 27 Gashyantare 2013, ubwo yari mu Karere ka Muhanga, mu Murenge wa Rugendabari ahatashywe ibikorwa bitandukanye byiganjemo inyubako zirimo ikigo nderabuzima, ishuri, isoko, inzu y’abajyanama b’ubuzima ndetse n’inzu zubatswe n’Ingabo z’igihugu muri gahunda y’icyumweru cyahariwe ibikorwa by’ingabo z’igihugu (Army Week).
Lt Gen Kayonga yatangaje ko ibikorwa by’amajyambere bishyigikiwe n’inkingi y’ubumwe bw’Abanyarwanda bubaha kugira ubufatanye, maze bagakorera hamwe bagamije imibereho myiza n’iterambere rya buri wese.
Yongeyeho ko inshingano z’Ingabo z’u Rwanda atari ukurinda igihugu gusa, ko ahubwo bafite n’umuco wo gufatanya n’abaturage mu bikorwa bitandukanye biganisha ku iterambere rirambye.
Yakomeje kandi akangurira abaturage, cyane cyane urubyiruko kwirinda ibiyobyabwenge kuko bibangamira kandi bikadindiza iterambere, bitewe n’uko muri iki gihe byibasiye cyane urubyiruko kandi ari zo mbaraga z’igihugu.
Bimwe mu bikorwa byagezweho mu Murenge wa Rugendabari mu rwego rwo kwiteza imbere, harimo ikigo nderabuzima cyatwaye amafaranga y’u Rwanda angana na 268.568.824, isoko ryubatswe ku mafaranga 180.654.172 , umuriro w’amashanyarazi watwaye 272.912.634 frw, amaterasi yakozwe ku buso bungana na hegitari 524 agatwara amafaranga agera kuri miliyoni 325, ishuri ribanza ryubatswe ku bufatanye na Bureau Social rigatwara miliyoni 72 frw.
Muri gahunda yo gutura ku mudugudu, Abanyarugendabari bafatanyije n’Ingabo z’Igihugu batangije inyubako mu mudugudu wa Nyundo, ubu hakaba hamaze kubakwa inzu zigera ku 132, Umurenge kandi ukaba warakoze imihanda y’imigenderano ifite uburebure bwa kilometero 5,8 ku mafaranga angana na miliyoni 29, hubatswe kandi n’ibiraro rusange ku mafaranga angana 1.985.000 bikaba birimo inka zigera ku 172, hubakwa n’inzu Umurenge Sacco ukoreramo.
Bamwe mu baturage ba Rugendabari batangaje ko ibi bikorwa byabafashije muri byinshi, hari n’abagiye babona akazi mu mirimo itandukanye yakozwe muri gahunda ya VUP, bakabasha kwiteza imbere mu miryango. Zimurinda Jean Marie, umwe muri abo baturage yatangaje ko ku bw’amafaranga yakoreye muri iyo mirimo yamufashije gutura ku mudugudu, ubu inzu ye ikaba irimo umuriro w’amashanyarazi.
N’ubwo aba baturage bishimira iterambere bagezeho, bavuga ko bafite ikibazo cy’uko batabasha kureba televiziyo Rwanda. Bifuje kandi ko Perezida wa Repuburika Paul Kagame yabasura bakamushimira ibyiza akomeje kubagezaho bamwirebera amaso ku yandi.
Munyentwari Alphonse, Guverineri w’Intara y’Amajyepfo yatangaje ko hirya y’ibikorwa bigaragara byiza byagezweho, agaciro k’Abanyarwanda kabaha guharanira kudakomeza gusindagizwa ahubwo bagaharanira ko ibikorwa by’iterambere bikomeza kwiyongera, bikaramba kuko bibumbatiwe n’ubumwe bw’Abanyarwanda bushingiye ku miyoborere myiza.


text:
AMAKURU Y’ISHYAKA ISHEMA RY’U RWANDA
Amakuru y’ Ishyaka ISHEMA RY’U RWANDA
Muri iyi minsi abakunzi b’Ishyaka ISHEMA ry’u Rwanda cyane cyane urubyiruko bakomeje kutugaragariza ko bashishikajwe no kumenya impumeko dufite mu gihe hasigaye igihe kitagera ku mezi abiri ngo tube twasesekaye mu Rwatubyaye.
Kubera iyo mpamvu twiyemeje gutangiza uyu muyoboro witwa AMAKURU Y’ISHYAKA ISHEMA bityo tukajya tubagezaho uko duhagaze, umunsi ku wundi . Ni muri urwo rwego rero dutangiye uyu munsi:
Kuwa Gatatu taliki ya 14/9/2016
1.Ese mu Ishyaka ISHEMA hari ikibazo cyo kwicamo ibice bibiri gihari ?
Nta kibazo gisa gityo dufite. Ishyaka ISHEMA ryunze ubumwe 100%. Ubu icyo duhugiyeho ni ibikorwa bijyanye no kwisuganya neza :
*Ikipe ya mbere izajya mu Rwanda yatangiye imyitozo yihariye
*Turacyarimo kunononsora uko inzego z’abayoboke baba mu mahanga zizasigara ziteye
*Dushishikariye kwegera bwangu Abanyarwanda bose bafite ubushake bwo kudutera inkunga (campagne de proximité) kugira ngo gahunda yo kujyana Ishyaka mu Rwanda igende neza. Ni muri urwo rwego, kuri uyu wagatandatu ushize( le 10/9/2016) abayobozi b’Ishyaka Ishema ry’u Rwanda ndetse na Nouvelle Génération basuye abatuye mu mujyi wa Lille mu Bufaransa kugira ngo barusheho gusobanura umushinga wo kujya gukorera politiki mu Rwanda.
2. Ni gute umuntu yinjira cyangwa agasezera mu Ishyaka ry’ Abataripfana?
Umuntu wese ubishaka akaba akunda gahunda zo guhindura imiyoborere y’igihugu cyacu binyuze mu nzira zitamena amaraso, ashobora kwegera abayobozi b’Ishyaka ISHEMA ry’u Rwanda bakamusobanurira uko yabigenza.
Icyambere Ishyaka Ishema ryihatira ni ugutoza umuyoboke waryo wese indangagaciro nziza y’ « ubutaripfana », aribyo kurangwa n’ubutwari budasanzwe bwo guhamya ukuri n’aho rukomeye ! Imbere y’akarengane kamugiriwe cyangwa kagiriwe abandi, haba mu Ishyaka cyangwa hanze yaryo, Umutaripfana ntatinya kukamagana byaba na ngombwa akitabaza itangazamakuru akabisobanurira rubanda, ku mugaragaro.
Irindi hame tugenderaho ni uko umuntu yinjira mu Ishyaka Ishema ku bwende bwe kandi akaba yarisohokamo igihe ashakiye.
None rero Banyarwanda, Banyarwandakazi, mwese ndabararitse, ntimucikanwe. Muri uku kwezi kwa Nzeri (9) 2016, tanga inkunga yawe kugirango bitarenze taliki ya 2 Ugushyingo 2016 Ishyaka ISHEMA rizasesekare mu Rwanda ryitwaje umushinga utagira uko usa witwa « Kunga abenegihugu kugirango bashobore kwiyubakira u Rwanda Moderne »;« Together to modernize Rwanda »;« Rassembler pour moderniser le Rwanda ».
Uyu mushinga ni uwa twese : uruhare rwa buri wese nirugaragare bityo ntihazagire uhezwa ku buryohe bw’amatunda yawo.
BIRACYAZA….
Umutaripfanakazi
Jeanne Mukamurenzi.


text:
Ubugande
Ubugande cyangwa Yuganda , Repubulika y’Ubugande (izina mu cyongereza : Republic of Uganda ; izina mu giswayili : Jamhuri ya Uganda ; izina mu kiganda : Yuganda ) n’igihugu muri Afurika y’Iburasirazuba.
Uganda ni igihugu gifite amoko atandukanye afite indimi zigera kuri 40 zitandukanye. Buri bwoko bugira imbyino n’indirimbo byihariye kuri buri birori. Abanyoro bagira imbyino yitwa Runyege, Acholi bagira imbyino za Bwila na Otole. Abaturage ba Alur bagira imbyino yitwa Agwal. Agisu, muco wabo wo gukebwa babyina imbyino za duim, na imbalu. Muri rusange Ibicurangisho bakoresha ni ennaga, amadinda, ndigindi, entongoli na likeme.


text:
Mbanje kubasuhuza. maze iminsi ntekereza kuri satani tuvuga ko turwana nawe ngasanga turi guta umurongo cyane kuko turi kwivugira amatiku abantu bagahora mubyo Imana itabatumye mu isi, aho gusenga no kwegera Imana ngo dushake ijuru ugasanga ibiganiro, ibyo twandika, ibitekerezo byabaye nkuko satani abishaka. Gusa ndifuza gusaba ko twashaka Imana twabona hari abidakorwa neza tugasenga kuko ndi kugira ubwoba ko abantu bazaguma mu matiku n'ibitagenda neza gusa dore ko ahanini batita ku byiza biba byakozwe, ugasanga barase ijuru kuko nta juru ry'umwiryane ribaho. reka ndekere arko mwibuke ko nta wiba aho atazi ubutunzi, mushatse mwabona ko iyi ari gahunda ya satani
RUTABINGWA ERIC DADDY - 25/12/2017 saa 15:01


text:
Nta mpamvu n’imwe ikwiye kubuza umuturage uwo ari we wese kugira ubwisungane bwo kwivuza, cyangwa ngo imukerereze kububona.
Ibi byagarutsweho binashimangirwa mu nama nyunguranabitekerezo ku bwisungane mu kwivuza (Mutuelle de Santé) ku rwego rw’Akarere ka Ruhango yateraniye mu cyumba cy’inama cy’aka Karere ku wa kane tariki ya 3 Gicurasi 2018.
Iyi nama yari igamije kuganira ku buryo bushya bwo kwishyura mituweri hakoreshejwe ikoranabuhanga, kugaragaza imbogamizi zibonekamo no kuziganiraho mu rwego rwo gushaka uko zakurwaho mu maguru mashya abaturage bakabasha kwishyura mituweri ku gihe. Yari igamije kandi kungurana ibitekererezo ku itegurwa ry’ubukangurambaga bw’umwaka wa mituweri wa 2018-2019.
Yateguwe kandi mu rwego rwo gufasha abafite uruhare mu bukangurambaga bwa mituweri, n’abafite aho bahuriye no gufasha abaturage kwishyura ubu bwisungane kugira amakuru ahagije kuri ubu buryo bushya bwo kwishyura kugira ngo babashe guha abaturage serivisi nziza, no kuzamura ibipimo by’ubwitabire bwa mituweri.
Umuyobozi w’Ishami ry’ubutegetsi, abakozi n’ibikoresho mu Karere wafunguye iyi nama akanayiyobora, Gasasira François Régis, yasabye buri wese gukora ibishoboka mu mwaka wa 2018-2019 buri muturage mu Karere ka Ruhango akagira ubwisungane mu kwivuza, bityo ubwitabire bukava ku gipimo cya 82% bwagezeho muri uyu mwaka ugana ku musozo bukagera ku 100%.
Yasabye buri wese kuzirikana no kugira umwete mu gushyira mu bikorwa inshingano ze kugira ngo ubwitabire bwa mituweri bugere ku 100%, asobanura ko kuba nta wutazi akamaro ka mituweri, Leta na yo ikaba yishyurira abatishoboye, nta yindi mpamvu n’imwe yagombye gutuma haboneka umuturage utabasha kwivuza kubera kutagira mituweri.
Inzego z’ibanze, ndetse n’amadini n’amatorero basabwe gukoresha amahuriro yose mu gusobanurira abaturage uburyo bushya bwo kwishyura mituweri, no kubakangurira gukoresha telefoni mu kwishyura, cyane ko bidasaba umuntu kuva aho ari cyangwa kureka imirimo yakoraga.
Mu byavuzwe nk’inzitizi zigaragara mu buryo bushya bwo kwishyura mituweri hakoreshejwe ikoranabuhanga harimo kuba sisitemu (System) iharagara hato na hato, abaturage bakabura uwabafasha cyangwa uwabaha ibisobanuro bikwiye.
Hari kandi ikibazo cyo kudahura kwa nimero z’irangamuntu z’abakuru b’imiryango n’izibanditseho muri “data base” y’ibyiciro by’ubudehe.
Mu myanzuro yafashwe harimo ko abashinzwe imibereho myiza n’iterambere mu Tugali bagomba kwihutira gukosora amakosa yerekeranye na nimero z’amarangamuntu, kandi ugize icyo kibazo ntatindiganye kwegera ushinzwe kugikemura.
Ku kibazo cyo guhagarara kwa hato na hato kwa “system” yishyurirwamo, RSSB, Irembo Platform na Mobi Cash basabwe kandi biyemeje kwihutira kunoza imikorere yayo. Hanatanzwe imirongo yo kwifashisha igihe sysyem ifite ibibazo cyangwa hari icyo umuntu ashaka gusobanuza (RSSB: 4044; Irembo: 9099, Mobi Cash: 0787 797 979. Uyu murongo wa Mobi Cash wo urishyurwa). Ushaka kureba amafaranga asigaje kwishyura we akanda akanyenyeri, agakurikizaho 876, nyuma agakanda urwego (*876#).
Ku kibazo kirebana na raporo aho inzego z’ibanze zibona amakuru ajyanye n’abishyuriye kuri SACCOs yonyine, RSSB, Mobi Cash n’Irembo biyemeje kugena uko na zo zajya zibasha kwinjira muri “System” zikabona ayo makuru umunsi ku wundi.
Inama nyunguranabitekerezo kuri mituweri yitabiriwe n’Abanyamabanga Nshingwabikorwa b’Imirenge, abahagarariye Abanyamabanga Nshingwabikorwa b’Imirenge batabashije kuboneka, Umuyobozi w’Ihuriro ry’amadini n’amatorero mu Karere, Managers b’Imirenge SACCOs, abashinzwe ubukangurambaga bwa Mituweri ku Bigo nderabuzima, abashinzwe ubuzima mu Mirenge, n’abashinzwe iterambere mu Tugali twose. Hari kandi n’intumwa za RSSB, Urubuga Irembo na Mobi Cash.
Kugeza ku munsi w’inama, amakuru yagaragazaga ko 0.5% bamaze kwishyura mituweri ya 2018-2019 bishyuriye muri SACCOs z’Imirenge.


text:
Iminyorogoto ishobora gukura wifashishije uburyo bworoshye kandi ukayifashisha nk’ibiryo by’inyongera ku nkoko zikiri ntoya. Dore uko bikorwa:
- Uvanga amaraso n’n’imyanda ikomoka ku amatungo( urugero. Inka cyangwa intama) hamwe n’ifumbire y’inka mu cyungo kinini gifunguye.
- Ukacyuzuza 1/3 cy’amazi
- Amasazi azateramo amagi muriyo mvange noneho bigaburire iyo minyorogoto.
- Ureke icyungo kirirwe gifunguye ku manwa n’injoro ugifunge.
- Igihe iminyorogoto izaba yakuze bihagije, uyikuremo uyihurize mucyungo cyirimo amazi.
- Iminyorogoto izatangira koga uyireba utangire uyigaburire inyoni.
- Wibuke ko ugomba gushyira icyungo ahantu hantu hatari abantu kuko binuka cyane.


text:
UTUNTU N’UTUNDI
Amaze imyaka itandatu yita ku bwanwa bwe bumaze kureshya na cm 68
Michael Legge ni umuturage wo mu gace ka Kimberworth, mu mujyi wa Rotherham mu Bwongereza.Ni umukozi wo mu ruganda ufite ubwanwa bupima sentimetero 68, nyuma y’imyaka itandatu abuteretse.
Legge ni umwe mu bantu ba mbere bafite ubwanwa burebure mu gihugu cy’u Bwongereza.
Ubwo yaganiraga n’Ikinyamakuru The Mirror, yavuze ko iyo ari kwitunganya agiye ku kazi cyangwa ahandi bimutwara umwanya uruta uwo abagore bakoresha bitunganya kubera ubwo bwanwa.
Yagize ati “Iyo nsohotse nshobora kumara igihe kinini kurusha umugore kuko binsaba kubwoza (ubwana) kubwumutsa, nkanabusiga amavuta.”
Legge aza ku mwanya wa karindwi ku isi mu bafite ubwana burebure, mu mwaka wa 2014 yaje ku mwanya wa mbere mu Bwongereza.
Avuga ko yatangiye gutereka ubwanwa bwe ari intego yari yahanye na bamwe mu nshuti ze.
Ati “Byari intego n’urungano rwanjye tugira ngo turebe uzarusha abandi kugira ubwanwa burebure atabwogoshe.Bamwe bagiye babivamo umwe umwe, nanjye sinzi aho byari kungeza.”
Akomeza avuga ko yakomeje kubureka kugeza ubwo abonye o bishobora kumugirira akamaro.
Ubwanwa bwa Legge bufite sentimetero 68


text:
2. Ibirori Bidasanzwe
3. Umunyabyaha ahinduka umukiranutsi ate Igice cya 2
4. Umunyabyaha ahinduka umukiranutsi ate igice cya 1
5. Ikoni n’umusozi igice cya 2
6. Ikoni n’umusozi 1
7. Abamarayika batatu 1
8. Abamarayika batatu 2
9. Impanuka kuri bose igice cya 1
10. Ingaruka y’agakiza
12. Urugamba rwihishe inyuma ya Isirayeli
13. Impanuka kuri bose Igice cya 2
14. Abamarayika 3 Igice cya 1 (Kurwanya Imana 1)
15. Gutsinda kw’Imana
16. Ikoni n’Umusozi Igice cya 3
17. Ikoni n’Umusozi Igice cya 2
18. Abamarayika 3 Igice cya 1 (Kurwanya Imana 2)
19. Uvoma he
20. Yelusalemu nshya


text:
1
Wowe wiyise xx ubwo urumva ibyo wanditse Atari ivangura? Ukwiye ikiboko wa muginga we. Habineza Emmanuel warakoze ku kazi wakoze uzakomeze utange umusanzu wawe Nahandi.
wowe wiyise xx sinumva neza imitekereze yawe pee ndumva icyiri hasi
Ariko abanyamakuru barasaze, ubwo se kuba umuntu yasezera kukazi igitangaje ni ikihe, wowe wiyise XX, nagirango nkubwire ko hatayobora isura hayobora ubwenge.
Oya Maso witubeshya nawe. Hari umuntu uzi wa hatari ku ifaranga kurusha De Gaule??? Ahubwo vuga ko yeguye kuko yijanditse mu manyanga yose ya De Gaule none akaba abonye agahuru imbwa yihishagamo gahiye!
Oya Maso witubeshya nawe. Hari umuntu uzi wa hatari ku ifaranga kurusha De Gaule??? Ahubwo vuga ko yeguye kuko yijanditse mu manyanga yose ya De Gaule none akaba abonye agahuru imbwa yihishagamo gahiye!
Abonye atarusyaho ,atazabona nuko akuramo aye arashwekurada!!!!!
iyi sura nubusanzwe siyo kuyobora Ferwafa
Ubundi Habineza ni umuhanga mu bintu byo gucunga imari, ndababwiza ukuri ko atakorana n' umuntu ufite indi ntumbero cyane iy'ifaranga. Igendere uzakora n'ahandi
1


text:
Iyi ngingo ivuga ko umugabo cyangwa umugore uzajya afatwa yasambanye n’undi muntu kandi hari uwo bafitanye isezerano mu buryo bw’amategeko azajya ahanishwa igihano cy’igifungo kiri hagati y’amezi atandatu n’umwaka umwe.
Iyi ngingo yateje impaka kuri uyu wa Mbere mu cyumba cya Komisiyo y’abadepite ishinzwe politiki, uburinganire n’ubwuzuzanye bw’abagabo n’abagore, aho hari bamwe bagaragaje ko iha urwaho abonona umuryango.
Umunyamabanga wa Leta muri Minisiteri y’Ubutabera ushinzwe Itegeko Nshinga n’andi mategeko, Evode Uwizeyimana yavuze ko mu mategeko isezerano riba hagati y’abantu babiri.
Yavuze ko igihe umugabo cyangwa umugore azajya ajya gusambana, ufite uburenganzira bwo kumujyana mu nkiko ari uwo basezeranye byemewe n’amategeko kuko ari we bafitanye isezerano.
Bivuze ko haramutse hari nk’umugore wagiye gusambana n’umusore ukiri ingaragu bagafatwa, mu gihe umugabo wa wa mugore agiye kurega hazajya hafatwa umugore gusa naho umusore asigare kuko atari mu masezerano y’abo bombi.
Yagize ati “Hari abantu babiri bashyingiranywe, A na B, hanyuma B arasambanye, asambanye n’undi muntu washyingiwe witwa C. Noneho uyu muntu witwa A yatanze ikirego arega B ko yasambanye, iyo ikurikiranwacyaha ritangiye hakurikiranwa B, C ntabwo arimo. Kugira ngo C akurikiranwe keretse D yamureze.”
Minisitiri Uwizeyimana kandi yavuze ko nta wundi muntu wemerewe kujyana ikirego avuga ko kanaka yasambanye atari uwo bashakanye.
Yagize ati “Uyu munsi ushobora guhamagara ‘umuyobozi’ wa CID, ukamubwira ngo nsanze umugabo hano muri hoteli arimo gusambana kandi nzi ko yashyingiwe, bazakubaza bati ‘ni wowe mwashyingiranywe?’ Uti ‘Oya’ bazakubwira bati ’ibyo ntibikureba’.’”
Depite Nyirabega Euthalie yavuze ko bitumvikana uburyo abantu babiri bazajya bakora icyaha hanyuma hagahanwa umwe undi bakamureka.
Yagize ati “Ko umuntu iyo agiye kwiba hakagira undi umufasha kugira ngo agere muri iyo nzu aba umufatanyacyaha, kuki uyu muntu wasenye urugo rwe, umufashije kurusenya we ataba umufatanyacyaha? Kuki uwamufashije we adafite ibihano?”
Depite Uwayisenga Yvonne we yahise asaba ko gutanga ikirego ku bafashwe basambana bitaharirwa uwashyingiranywe n’uwafashwe gusa, ahubwo bikwiye kwemererwa buri wese ubibonye.
Ati “Tumaze kubona ukuntu ubusambanyi bugenda bufata indi ntera mu gihugu cyacu, numva tutabirekera gusa uwo bashyingiranwe ko ari we ugomba kubikurikirana, cyabaye icyaha umuntu wese ubonye umugabo n’umugore batari mu masezerano , akaba yatanga ikirego noneho wenda uwo bashyingiranwe akaba ariwe ushobora kujya mu rukiko kugihagarika.”
Perezida wa Komisiyo, Kayiranga Rwasa Alfred, yagaragaje ko haramutse hagize undi ujya gutanga ikirego atari mu masezerano byagira ingaruka ku muryango.
Yagize ati “Ikigenderewe kuri iyi ngingo ni ukubaka umuryango. Iyo tuvuga kubaka umuryango nturebe umugore n’umugabo gusa, reba n’abana babakomokaho. Burya niba hari ikintu kibabaza abana ni ukumva ababyeyi babo bataye agaciro. Kuza ukajya hariya ukavuga ngo nasanze kanaka asambana, umugore wanjye ntacyo yabivuzeho, abana banjye ntacyo babivuzeho, ntabwo uje kunyubakira ahubwo uje kunsenyera.”
Minisitiri Uwizeyimana yavuze ko nta wundi muntu ugomba kwitambika mu masezerano y’abashyingiranywe, ajya gutangaza ko yabafashe basambana.
Ati “Gucana inyuma kw’abashakanye bishingiye ku masezerano y’ubushyingiranwe, kandi ayo masezerano ni ay’abantu babiri, wowe utari muri ayo masezerano ujya kuvuga ko bayishe wabitumwe na nde? Amasezerano areba abayakoranye. Nta wundi bireba kuko iki ni ikirego gishingiye ku kutubahiriza amasezerano.”
Mu gitabo cy’amategeko ahana ibyaha gisanzwe, uwahemukiwe yashoboraga gusaba guhagarika ikurikirana ry’urubanza, aho rwaba rugeze hose. Yashoboraga kandi gusaba guhagarika irangiza ry’urubanza rwabaye ndakuka mu nyungu z’umuryango.
Mu ngingo nshya, uwareze (uwahemukiwe) yemerewe gusaba guhagarika ikirego ariko icyemezo kizajya gifatwa n’umucamanza ku buryo hari nubwo ashobora kubyanga.
Uwizeyimana yavuze ko hari abantu bakinishaga inzego za Leta bakazana ibirego bagahita babihagarika, rimwe na rimwe bakanabikora atari ku bushake bwabo ahubwo ari ku gitutu cy’umuryango.
Yagize ati “Twari twamaze kumenya ko hari abantu bakinisha inzego za Leta, turavuga ngo uzajye ubanza utekereze kabiri nujya gufungisha uwo mwashakanye. Twabikoze nko kugira ngo abantu badafungura, bakiroha mu busambanyi ngo buremewe.Niba umugore wawe aje akagusabira imbabazi, icyo gihe umucamanza niwe ubifataho umwanzuro. Ese ubu ari wowe mu nkiko uhorana amadosiye yo gusambana icyo gihe byagenda bite? Umucamanza ashobora kureba akavuga ati ‘uyu muntu ni umusambanyi wabigize umwuga, reka tumuhane.”


text:
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri!
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri! Nkunda kureba sinema zerekana uko inyamaswa zihiga. By’umwihariko ariko njya nitegereza cyane uko Intare zitwara iyo zirimo guhiga izindi nyamaswa. Sinibuza guseka cyane iyo mbonye intare isimbukiye imbogo ariko byagera aho izindi mbogo zirukaga zihunga zigasa n’iziyunguye agatekerezo, zigahagarara, zikisuganya, zigasubira inyuma gutabara iyazo yasigaye mu nzara z’intare! Nta gishimisha nko kureba ukuntu intare Umwami ishyamba yiruka ibebera, ikimwaro cyayibanye cyinshi! Muri iyi…


text:
Inkuru: icyo ubibye nicyo usarura
Umuhungu muto yaje yiruka asanga nyina, aramubwira ati “Mama uziko hari icyana numvise mu misozi kirimo kunyigana!!” naguye ndivugira ngo “ahhhh” numva nawe asubiyemo ngo “ahhh”; ngize nti: “uri nde?”, nawe ati: ”uri nde?”; ngira umujinya nti “gatebeze ikote winyigana.”, nawe ati “gatebeze ikote winyigana.”;
Nyina amaze kumva ibyo umwana we amutekerereje ati “mwana wanjye ibyo wumvaga ni nyiramubande(Echo), ibyo uvuze byose yagusubiragamo, wayibwiye nabi nawe usubirirwamo nabi, iyo uza kuba wayibwiye amagambo meza y’urukundo nayo yari kugusubiza amagambo meza y’urukundo,iyo uyibwira uti “ndagukunda”, yari kugusubiza iti: “NDAGUKUNDA”; Umeze nk’imbwa yagiye mu cyumba kirimo ibyirori(mirroire) ihita igira umujinya, ibonye ko n’izindi zigize umujinya ishaka kuzirwanya nazo zishaka kuyirwanya ihera muri ibyo iruhira ubusa nyamara iyo iza kuba yazunguje akarizo yerekana ubucuti n’izindi zo mu kirori zari kuzunguza akarizo ziyereka ubucuti.”.
n’ubuzima bwacu ni nka nyiramubande, Imanza ucira abandi nawe nizo zigucirwa, iyo ubagiriye neza nawe ugirirwa neza, ineza yiturwa indi, reka ineza iganze mu buzima bwawe kuko inabi ntacyo yungura, iyo uyifurije undi nawe ntibura kukugarukira.
Matayo 7:2 Kuko urubanza muca ari rwo muzacirwa namwe, urugero mugeramo ari rwo muzagerwamo namwe.


text:
Umunyamabanga Nshingwabikorwa w’Umurenge wa Rwaniro, Sebarinda Frederic yatangaje ko abo bajura baje ahagana saa sita n’igice z’ijoro bagerageza kwinjira muri Hirwa Sacco Rwaniro, ariko uwo mugambi wari uzwi n’umwe mu baturage batuye muri ako gace, wawumenye kuwa Gatanu w’icyumweru gishize.
Umusore uzwi ku izina rya ‘Bale’ uvuka muri ako gace, ni we wabwiye uwo muturage uwo mugambi, amwizeza ko nabafasha bakawugeraho bazamuhemba, maze amuha ifu y’ibinini bisinziriza yari yaseye, ngo azashyire mu byo kunywa by’abazamu bo kuri iyo Sacco.
Icyakora uwo muturage ntiyabyihereranye, ahubwo yamenyesheje umwe muri abo bazamu, ari na we wamenyesheje inzego z’umutekano.
Bale yazanye n’abandi basore babiri baturutse mu Mujyi wa Kigali, maze binjira muri iyo Sacco, umuzamu ahita abimenyesha abasirikare bari bari ku burinzi. Umwe muri abo basore yari yamaze kwinjira, undi asigara hanze mu gihe undi na we yacungaga, ari na we wirutse mbere, maze amenyesha abandi, ariko uwari winjiye we ntibyamuhiriye kuko ari we wahuriranye n’abo basirikare, maze ashatse kwiruka we araraswa, ahita apfa.
Abo basore bakekwaho ubujura bari bitwaje icyuma gicukura ahakomeye.
Sebarinda yasabye abaturage kurushaho kwicungira umutekano, ati “Ni cyo dusaba n’abandi bose, ko ubonye umuntu atazi, ayo makuru agomba kuyatanga kugirango umutekano tuwufatanye hatagira uwuhungabanya.”


text:
Rubago: Barishimira ko biyubakiye akagali n’igikoni cy’umudugudu
Abatuye akagali ka Rubago ho mu murenge wa Rukumberi akarere ka Ngoma, barishimira ko bakomeje kwiyubakira ibikorwa remezo birimo inzu yo gukorerwamo n’akagali, igikoni cy’umudugudu n’ibindi.
Inzu y’akagali y’ubatswe n’abaturage ,igizwe n’ibyumba bine ndetse na sale y’inama hakiyongeraho icyumba mpahabwenge, yatwaye amafaranga agera kuri miliyoni 11,yatanzwe n’abaturage bafatanije n’akarere ka Ngoma katanze bimwe mu bikoresho.
Abatuye ako kagali bavuga ko bagize igitekerezo cyo kwiyubakira inzu nziza yo gukorerwamo n’akagali nyuma yuko babonaga bakoreraga ahantu habi kandi hato hatari habakwiriye maze bajya inama bafatanije babasha kwiyubakira iyo nzu.
Kamana Alexis umuyobozi w’umudugudu w’Akabungo,avuga ko bishimira cyane igikorwa bigejejeho kuko byatumye babona ko byose babishoboye bigatuma batangira gutekereza ibindi bikorwa byagutse bazakora.
Yagize ati†Mubyukuri dutangira ntabwo twari tuzi ko byagera aha,nyuma yo kwiyubakira ibiro by’akagali ndetse n’inzu y’igikoni cy’umudugudu byatumye tumenya umuco wo kwigira none turatekereza kuba twakubaka n’ishuri kuko abana bacu biga kure ndetse nyuma tukazukurikizaho n’ivuriro.â€
Abatuye aka kagali baganiriye n’itangazamakuru bose bemeza ko ubundi ibiro akagali kakoreragamo byari akazu cy’icyumba kimwe na salon bigatuma bitabakwira, bibatera kwishakamo ibisubizo batanga amafaranga n’imiganda kugirango bigeze ku biro byiza biyubakiye.
Akagali ka Rubago gaherutse kwegukana igikombe mu rwego rw’akarere nk’akagali k’indashyikirwa mu rwego rw’akarere mu mihigo y’umwaka wa 2013-2014.
Umuyobozi w’aka kagali,Rwasibo Eric,ubwo batahaga iyi nyubako kuri uyu wa 23/01/2015 yavuze ko kubera umusaruro wavuye mubikorwa abaturage bigezaho ku mbaraga zabo nko kwiyubakira ibiro by’akagali n’ibindi,babikuyemo isomo ryo kwigira.
Yagize atiâ€Ubundi aho twakoreraga hatari hanoze yari inzu ifite icyumba na salo,mu ivumbi ahantu utabona utakicaza umuturage mbese wabonaga bibateye ipfunwe bahitamo kwishakamo ibisubizo. Barabyishimiye cyane kandi uretse n’akagali abaturage barakataje mu kwishakamo ibisubizo biteza imbere no mu mago iwabo.â€
Ubuyobozi bushima abaturage imbaraga bafite mu kwiyubakira igihugu bahereye iwabo ku midugudu no mu tugali bakemura zimwe mu mbogamizi zigihari. Mu karere kose ka Ngoma buri kagali kiyubakiye ibiro nubwo hari hamwe zitaruzura n’ahagaragaye intege nke.


text:
Rwanda | Ngororero: Abikorerabarashimauburyoamasokoatangwa
Nubwobikunzekuvugwakohariamasokoatangwahagendewekukimenyane, icyenewabonaruswagihamyayabyoikabaifungwan’ihagarikwakumirimobikunzekugaragarakubakozibaLetakuberagukekwahoibyobyaha, abikorerabomukarerekaNgororerobobashimauburyoamasokoatangwakukobavugakohabaipiganwakuburyobusesuyekandiimberey’imbaga. Ibitukabatwarabitangarijwekuwa More...
Rwanda | GISAGARA: AKARERE KIYEMEJE KUZOROHEREZA RWIYEMEZAMIRIMO UZAHUBAKA HOTEL
Ubuyobozi bw’akarere ka Gisagara buratangaza ko bwiteguye kuzorohereza rwiyemezamirimo uzashaka kubaka Hotel mu murenge wa Save akagari ka Rwanza, ahareba mu karere ka Huye hitwa muri Rwabuye, ahakaswe ibibanza More...
Rwanda | Huye: Abafatanyabikorwa barasabwa kugira uruhare mu mihigo ya 2012-2013
Mu nama rusange y’ihuriro ry’abafatanyabikorwa bo mu Karere ka Huye yabaye ku itariki ya 21 Kanama,2012, umuyobozi w’aka Karere yamurikiye abafatanyabikorwa imihigo yagezweho mu mwaka wa 2011-2012, More...
Rwanda | Huye: Abafatanyabikorwa bifuza guhuza igenabikorwa ryabo n’iry’Akarere
Abafatanyabikorwa bo mu Karere ka Huye bagaragaje iki cyifuzo mu nama bagiranye n’umuyobozi w’aka Karere kuwa 21 Kanama. Icyabateye kugaragaza iki cyifuzo, ni uko ubuyobozi bw’Akarere bubasaba More...
Rwanda : Abikorera bifuza kugira ababahagarariye muri njyanama z’Uturere
Iki cyifuzo cyagaragajwe n’abikorera bahagarariye abandi bo mu Turere twa Huye, Gisagara, Nyaruguru na Nyamagabe bari bateraniye i Huye ku wa 21 Kanama, 2012. N’ubwo icyari kibateranyirije hamwe kwari More...
Rwanda | Ngoma: Umuyobozi w’ akarere yikomye abacuruzi badateza imbere akarere
Aphrodis Nambaje umuyobozi w’ akarere ka Ngoma aranenga bamwe mu bacuruzi bakorera muri aka karere batagira uruhare mu bikorwa by’ iterambere byako. Umuyobozi yabivugiye munama y’ igenamigambi More...


text:
* Imana y’iki gihe ngo irahumya imitima abatizera
* Ibigezweho byinshi ngo bihumetswe mu mwijima
* Satani ngo ntiwamurwanya n’imbaraga z’isi kuko akomoka mu ijuru
Mu kigisho yatanze mu mpera z’icyumweru gishize kuri Evangelical Restoration Church i Maroso Apotre Joshua Masasu yabwiye abantu ko Imana muri iki gihe hari abayisanisha n’ibigezweho bagahuma imitima abatizera, avuga ko kurwanya satani utakoresha imbaraga z’isi kuko akomoka mu ijuru.
Muri iki gihe ngo abantu bararikiye Imana ari nako banararikiye iby’isi, kubibangikanya ngo bihumya imitima y’abatizera ntibamurikirwe n’umucyo.
Abantu ubu ngo barirukankana n’ibigezweho ariko nako birukira ku mana, nyamara byinshi muri ibi bigezweho hano hanze ngo ni iby’imbaraga z’ikuzimu mu buryo bumwe.
Atanga urugero ati “hari igihe hadutse ibintu byo kubyina nk’imashini wareba uburyo abantu babyinamo ukabona ko iyo ‘inspiration’ nta handi yava…ni gute umuntu abyina nk’imashini ntaryoherwe no kuba nk’umuntu?”
Joshua Masasu avuga ko hari ibintu byinshi byahumetswe n’imbaraga z’umwijima nubwo bwose abantu benshi ngo batabibona gutyo.
Ati “Ni iyihe nyungu wabona mu kwishushanya ku mubiri (tattoo) kuva ku mutwe kugera ku maguru? Umuntu akishushanyaho ibintu bitazamuvaho ubuzima bwe bwose.”
Kuri we ibi byose ni ibyahumetswe n’imbaraga z’umwijima ariko ab’ubu batabona.
Yagarutse kandi ku bagore n’abakobwa bakuramo inda ngo kubera impamvu zinyuranye zirimo n’abashukwa n’abazibateye ngo ntabwo baritegura mu buryo bw’amafaranga ngo bakore ubukwe.
Ati “Ni gute umuntu akuramo inda akiyongeza indi nk’uvanamo amavunja? Kandi uyimukuzamo niwe umubwira ko azamurongora. Akamushuka ngo ntaritegura nabe aretse iyo nda babe bayivanyemo…”
Yatanze urugero rw’umukobwa ngo wavanyemo inda inshuro enye ngo uwazimuteraga amubira ko bataritegura neza gukora ubukwe.
Ati “mukica abana bane ngo murategura ubukwe? Ubwo bukwe ni bwoko ki? Abantu ubu bakora ibintu utakwemera.”
Akivuga ku migirire y’abantu b’ubu mu bigezweho yavuze ko yigeze kubona umuririmbyi w’indirimbo zihimbaza Imana ufite amaherena atatu ku rurimi.
Ati “Ngiyo Imana y’iki gihe. Ariko iyo si ya mana iduhoraho yitwa isumbabyose.”
Satani ntiwamurwanya n’iby’isi
Mu kigisho cye Apotre Joshua Masasu yabwiye abamukurikiye ko Satani ari umubeshyi kandi muri iki gihe abifashamo abantu akabatoza kubeshya kandi ibyo babeshye bigacamo.
Ati “Satani akomoka mu ijuru ntabwo wamurwanya n’imbaraga z’isi, ugomba kubona imbaraga z’ijuru kuko niho akomoka. Akoresha irari ry’abantu akakureshya akaguhatira kwica isezerano ry’Imana akaguha amasezerano ye maze akagufunga neza.
Intego ye ni ukudutandukanye n’Imana akatubuza ijuru adufatishije irari ry’amaso yacu, umubiri wacu n’ubwibone.”
Apotre Masasu avuga ko muri iki gihe abantu benshi bafite amasezerano na satani babizi cyangwa batabizi. Agasaba abantu gukanguka bagasenga bakigobotora satani.
Daddy SADIKI RUBANGURA
UMUSEKE.RW


text:
Musambira: Bishimiye ko amasomo y’Itorero ry’igihugu agezwa mu midugudu
Abaturage bo mu mudugudu wa Nyarusange , Akagari ka Karengera , Umurenge wa Musambira ho mu karere ka Kamonyi, bibumbiye mu Itorero “Inshozamihigo†barashima gahunda yo kubagezaho amasomo ku Itorero ry’igihugu kuko abafasha kumenya indangagaciro na kirazira biranga umuco nyarwanda.
Abo baturage bavuga ko bishimiye ko bamenye Itorero icyo ari cyo n’uko Intore igomba kuba intangarugero mu bandi. Mukakarangwa Conserva, umwe mu bakurikirana amasomo, avuga ko yishimiye amasomo bamaze guhabwa harimo guha agaciro ikiremwa muntu, kwiyubaha no gukunda igihugu.
Nk’uko inyikirizo y’Itorero ryabo ibibutsa ko gukora ari kare, Indangagaciro yo gukunda umurimo bayigize indahiro y’umudugudu wabo, nk’uko umukuru w’uwo mudugudu Shyaka Hassan abivuga.
Uyu mukuru w’umudugudu akomeza avuga ko abaturage nibubahiriza indangagaciro yo guha agaciro ikiremwa muntu, bizafasha ubuyobozi mu kurwanya ihohoterwa kuko ngo ingo zo muri uwo mudugudu zigifitanye amakimbirane zibiterwa no kutiyubaha ndetse no kudaha agaciro uwo mubana.
Mujawamariya Victoire, ni Intore yigisha abo baturage ibijyanye n’itorero ry’igihugu. Avuga ko benshi mu batuye uwo mudugudu bashishikariye gukurikira amasomo y’Itorero kuko ngo bafite inyota yo kumenya politiki igihugu kigenderaho.
Yongeraho ko amasomo bahabwa atari mashya kuri abo baturage, ko ahubwo usanga ari ukubaha umurongo ubundi tugahana ibitekerezo. Ati “muri rusange ibyo tubigisha baba babizi ahubwo ni uguhugurana. Itorero turivana hambere hashize tukarizana uyu munsiâ€.
Itorero Inshozamihigo za Nyarusange rimaze ibyumweru bitanu ritangiye, rikaba rihabwa amasomo buri wa kane w’icyumweru mu masaha y’umugoroba.